Kannada-LLM-Labs/Wikipedia-Kn huggingface dataset:
ಬಿ. ಶಂಕರಾನಂದ

ಬಿ.ಶಂಕರಾನಂದ ಕರ್ನಾಟಕದ ರಾಜಕಾರಣಿ. ಲೋಕಸಭೆಯಲ್ಲಿ ಕಾಂಗ್ರೆಸ್ ಪಕ್ಷದ ಸಂಸದರಾಗಿ ಬೆಳಗಾವಿ ಜಿಲ್ಲೆಯ ಚಿಕ್ಕೋಡಿ ಲೋಕಸಭಾ ಕ್ಷೇತ್ರವನ್ನು ಪ್ರತಿನಿಧಿಸಿದರು.
ಕೇಂದ್ರ ಮಾನವ ಸಂಪನ್ಮೂಲ ಸಚಿವರಾಗಿ ಕೆಲಕಾಲ ಕಾರ್ಯನಿರ್ವಹಿಸಿದ್ದರು.

ರಾಜಕಾರಣಿಗಳು
ಲೋಕಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಸತ್ಯನಾರಾಯಣ್ ತುಲಸಿ ಮಾನಸ್ ಮಂದಿರ್, ಬನಾರಸ್, (ಉ.ಪ್ರ)

'ಸತ್ಯನಾರಾಯಣ್ ತುಲಸಿ ಮಾನಸ್ ಮಂದಿರ್,  ಉತ್ತರ ಪ್ರದೇಶದ, ವಾರಣಾಸಿ ಪಟ್ಟಣದ ದುರ್ಗಾ ಕುಂಡ್ ದೇವಾಲಯದ ಹತ್ತಿರವಿದೆ.  ಇದು,  ಬನಾರಸ್ ಹಿಂದು ವಿಶ್ವವಿದ್ಯಾಲಯಕ್ಕೆ ೨ ಕಿ.ಮೀ ಸಮೀಪದಲ್ಲಿದ್ದು,  ದುರ್ಗಾಕುಂಡ್ ರಸ್ತೆಯಮೂಲಕ ಮುಂದೆ ಹೋದರೆ,  'ಕಂಟೋನ್ಮೆಂಟ್ ರೈಲ್ವೆ ನಿಲ್ದಾಣ' ಸಿಗುತ್ತದೆ.

ದೇವಸ್ಥಾನವನ್ನು ಸಂದರ್ಶಿಸಲು
'ವಾರ್ಷಿಕ ಜಾತ್ರೆ' ಯ ೨ ನೆಯ ದಿನ, ಶುಕ್ಲ ಪಕ್ಷದ ಮಾಘಮಾಸದ ಒಂದು ತಿಂಗಳು ಜರುಗುವ ಶಿವರಾತ್ರಿಯ ದಿನ,  ರಾಮನವಮಿಯ ದಿನ (೭ ದಿನಗಳ ಕಾಲ)ಕೃಷ್ಣ ಜನ್ಮಾಶ್ಠಮಿ, ವೈಶಾಖ ಉತ್ಸವ ಪ್ರತಿವರ್ಷವೂ ಬಸಂತ್ ಪಂಚಮಿಯ ದಿನ. ಜರುಗುತ್ತದೆ. ಇಲ್ಲಿಗೆ ಬಂದು  ತಲುಪಲು, ಆಟೋ ರಿಕ್ಷಾ ಸೈಕಲ್ ರಿಕ್ಷಾ,  ಟ್ಯಾಕ್ಸಿಗಳು ಸಿಗುತ್ತವೆ. ತುಲಸಿ ಮಾನಸ್ ಮಂದಿರ್, ವಾರಣಾಸಿಯಲ್ಲಿ ನೋಡಬೇಕಾದ ಆಕರ್ಷಣಾ ಸ್ಥಳಗಳಲ್ಲಿ ಮುಖ್ಯವಾದದ್ದು.  ಅಮೃತಶಿಲೆಯಿಂದ  ಶಿಖಾರ ಶೈಲಿಯಲ್ಲಿ  ನಿರ್ಮಿಸಿದ ಈ ದೇವಾಲಯ,  ೧೯೬೪ ರಲ್ಲಿ ಮುಕ್ತಾಯವಾಯಿತು. ವಾರಣಾಸಿಯ ಪರಿವಾರವೊಂದು, ಶ್ರೀರಾಮನಿಗೆ ಕಟ್ಟಿದ ದೇವಾಲಯ.  ೧೬ ನೆಯ ಶತಮಾನದಲ್ಲಿ  ರಾಮಚರಿತ ಮಾನಸದಿಂದ ಉದ್ಧರಿಸಿದ ಸ್ತೋತ್ರಗಳು,  ಗೋಸ್ವಾಮಿ ತುಳಸೀದಾಸ್ ರಿಂದ  ರಚಿತವಾದ  ಶ್ಲೋಕಗಳನ್ನು,  ಗೋಡೆಗಳಮೇಲೆ ಕೆತ್ತಲಾಗಿದೆ.  ತುಳಸೀದಾಸರು,  ಈ ಸ್ಥಳದಲ್ಲೇ ಕುಳಿತು, 'ರಾಮಚರಿತ ಮಾನಸ್' ರಚಿಸಿದರೆಂದು ಭಕ್ತರು, ನಂಬುತ್ತಾರೆ.

ಮಂದಿರವನ್ನು ಸಂದರ್ಶಿಸುವ ಸಮಯ
  ಬೆಳಿಗ್ಯೆ ೫ ರಿಂದ ಮದ್ಯಾನ್ಹ ೧೨ ರವರೆಗೆ,
  ನಂತರ, ಮದ್ಯಾನ್ಹ, ೩-೩೦ ರಿಂದ,  ೯ ಗಂಟೆಯ ವರೆಗೆ, 
  ವಸ್ತುಪ್ರದರ್ಶನದ ವೇಳೆ :  ೮-೩೦  ರಿಂದ  ೧೨ ರವರೆಗೆ,  ೩ ೩೦  ರಿಂದ ೮ ೩೦ . ಮಂದಿರ ವಾರದ ಎಲ್ಲಾ ದಿನಗಳಲ್ಲೂ ತೆರೆದಿರುತ್ತದೆ.

'ರಾಮ್-ಕೃಷ್ಣ ಲೀಲಾ ಉದ್ಯಾನ್'
'ಎಲೆಕ್ಟ್ರಾನಿಕ್ಸ್ ದ್ವಾರ, ರಚಿತವಾದ ಚಲಿಸುವ, ಮೂರ್ತಿಗಳ ಮಾದರಿಗಳು', 'ರಾಮಚರಿತ ಮಾನಸ'ದಲ್ಲಿ ಬರುವ 'ಲೀಲಾ ಪ್ರಸಂಗ'ಗಳನ್ನು, ಹಾಗೂ, 'ಕೃಷ್ಣಲೀಲಾ ಸಹಿತ',  ಮೊದಲನೆಯ ಅಂತಸ್ತಿನ, 'ರಾಮ್ ಕೃಷ್ಣ ಲೀಲಾ ಉದ್ಯಾನ್' ನಲ್ಲಿ ಪ್ರದರ್ಶಿಸಲ್ಪಟ್ಟಿವೆ.

ವರ್ಗ : ಬನಾರಸ್ ನ ದೇವಾಲಯಗಳು
ಈಡನ್ ಗಾರ್ಡನ್ಸ್

ಈಡನ್ ಗಾರ್ಡನ್ಸ್‍ (ಬಂಗಾಳಿ: ইডেন গার্ডেন্স), ಕೊಲ್ಕತ್ತಾದಲ್ಲಿರುವ ಒಂದು ಕ್ರಿಕೆಟ್ ಕ್ರೀಡಾಂಗಣ. ಇದು ೯೦,೦೦೦ ವೀಕ್ಷಕರಿಗೆ ಆಸನ ಕಲ್ಪಿಸುವ ಸಾಮರ್ಥ್ಯ ಹೊಂದಿದೆ.

ಉಲ್ಲೇಖಗಳು

ಕ್ರಿಕೆಟ್
ಕ್ರಿಡಾಂಗಣಗಳು
ಕ್ರಿಕೆಟ್ ಕ್ರೀಡಾಂಗಣಗಳು
ಶಿಕಾಗೊ

ಶಿಕಾಗೊ ಅಮೇರಿಕಾ ದೇಶದ ಇಲ್ಲಿನೊಯಿ ರಾಜ್ಯದ ಅತಿ ಡೊಡ್ಡ ನಗರ.ಜನಸಂಖ್ಯೆಯಲ್ಲಿ ಇದು ಅಮೆರಿಕ ದೆಶದ ಮೂರನೆ ಅತಿ ದೊಡ್ಡ  ನಗರ. ಇಲ್ಲಿ ಸುಮಾರು ೨.೭ ಮಿಲ್ಲಿಯ ನಿವಾಸಿಗಳಿದ್ದರೆ. ಶಿಕಾಗೊ ಕುಕ್ ಕೌಂಟಿಯ ರಾಜಧಾನಿಯೂ ಹೌದು.

ಛಾಯಾಂಕಣ

ಉಲ್ಲೇಖಗಳು 

ಅಮೇರಿಕ_ಸಂಯುಕ್ತ_ಸಂಸ್ಥಾನದ_ಪ್ರೇಕ್ಷಣೀಯ_ಸ್ಥಳಗಳು
ಬಿ.ಟಿ. ಲಿಂಗಪ್ಪ

ಬಿ.ಟಿ. ಲಿಂಗಪ್ಪ : (೧೯೨೬-೨೦೧೦ - ೮೪ ವರ್ಷ) : 
 ಬಂದಕೊಪ್ಪದ ಗಾರೆ ತಿಮ್ಮಪ್ಪನ ಮಗ ಬಿ.ಟಿ. ಲಿಂಗಪ್ಪ . ಪತ್ನಿ ಯಮುನಾ (೧೯೫೩ರಲ್ಲಿ ವಿವಾಹ) ಮತ್ತು ೨ ಗಂಡು ಮಕ್ಕಳು   ೧ ಮಗಳು ;  ಹವ್ಯಕರಲ್ಲಿ ಮೊಟ್ಟಮೊದಲು ಅಮೇರಿಕಾಕ್ಕೆ ಹೋದವರು.  ೧೯೫೨ ರಲ್ಲಿ ಬನಾರಸ್ ಯೂನಿವರ್ಸಿಟಿ ಯಲ್ಲಿ  ಎಮ್ ಎಸ್ ಸಿ. ಅಗ್ರಿಕಲ್ಚರ್ ; ೧೯೫೩? ಇಂಡಿಯಾನಾ (ಯುಎಸ್‌ಎ) ಪಿಎಚ್‌ಡಿ (ಪ್ಲಾಂಟ್ ಟ್ಯೂಮರ್)  ೧೯೫೮ ಮಿಚಿಗನ್  ಯೂನಿವರ್ಸಿಟಿಯಲ್ಲಿ  ಮೈಕ್ರೋಬೈಯಾಲಜಿ ಯಲ್ಲಿ ಪ್ರಫೆಸರ್ ಮತ್ತು ಸಂಶೋಧಕರು. ೧೯೬೨ ರಲ್ಲಿ ಹೋಲಿಕ್ರಾಸ್ ಕಾಲೇಜಿನಲ್ಲಿ  ಫಂಗಿ ಬಗ್ಗೆ ಸಂಶೋಧನೆ ; 
 ಯುಎಸ್‌ಎ ಯಲ್ಲಿ ವೊರ‍್ಚೆಸ್ಟರ್ ನಲ್ಲಿ (?) ೧೭ವರ್ಷ ಅನ್ನಪೂಣೇಶ್ವರಿ ಶಾಖಾಹಾರಿ ಉಪಾಹಾರ ಗೃಹ ನೆಡೆಸಿದ್ದಾರೆ.
 ಅವರು ಬರೆದ ಪುಸ್ತಕಗಳು ;  (೧. ಮೈಂಡ್  ವ್‌ಹೋಲ್ಸಂ ನ್ಯೂಟ್ರಿಶನ್ ಫಾರ್ ಮೈಕ್ರೋಫ್ಲೋರ್ ಬಾಡೀ; ೨. ದ ಗೋಲ್ ಆಫ್ ವೆಜಿಟೇರಿಯನಿಜಮ್ (ರಿಸೈಪ್ಸ್ ಆಫ್ ಉಡುಪಿ ಕ್ಯೂಸೀನ್ ಇನ್ ಕ್ಲೂಡೆಡ್)
 ಹವ್ಯಕ ಸಮಾಜದ ಹೆಮ್ಮೆಯ ಪುತ್ರ ಎನಿಸಿಕೊಂಡಿದ್ದಾರೆ. ದಿ. ೨೦-೦೨-೨೦೧೦ ರಂದು  ಮಂಗಳೂರಿನ ಹತ್ತಿರ ಮಂಚಿಯಲ್ಲಿ ಮರಣ ಹೊಂದಿದರು.
 ಲಿಂಗಪ್ಪ ಅಹಂಕಾರವಿಲ್ಲದವರು. ತನ್ನ ಬಂಧು-ಬಳಗದವರಲ್ಲಿ ಬಹಳ ಪ್ರೀತಿ ವಾತ್ಸಲ್ಯ ಉಳ್ಳವರಾಗಿದ್ದರು..

ಆಧಾರ : 

 ಮೇ ೨೦೧೦ ರ ಹವ್ಯಕ ಪತ್ರಿಕೆ ಯಲ್ಲಿ ಹೊಸಬಾಳೆ ಶ್ರೀನಿವಾಸ ಇವರ ಲೇಖನ ; ವಿಷಯ ಸಂಗ್ರಹ :*( ಸದಸ್ಯ:Bschandrasgr/ಪರಿಚಯದಿಂದ  ನಿರ್ದೇಶಿತ :- ಕಾಪಿ ರೈಟಿನಿಂದ ಮುಕ್ತ)
ವರ್ಗ : ಹವ್ಯಕ

ಲೇಖಕರು
ಭಾರತ್ ನಿರ್ಮಾಣ್

ಭಾರತ್ ನಿರ್ಮಾಣ್ ಭಾರತದ ಯುವಜನತೆಯ ಸಾಮಾಜಿಕ ಜವಾಬ್ದಾರಿಗಳ ಬಗ್ಗೆ ಜಾಗೃತಿ ಮೂಡಿಸುವ ಕೆಲಸ ಮತ್ತು ದೇಶದ ಭದ್ರ ಬುನಾದಿಯಾಗಿರುವ ಯುವ ಶಕ್ತಿಯನ್ನು ನಿರಂತರವಾಗಿ ಸದೃಢಗೊಳಿಸುವ ಕೆಲಸಕ್ಕಾಗಿ ಕೇಂದ್ರ ಸರಕಾರ ಗ್ರಾಮೀಣ ಪ್ರದೇಶಗಳಲ್ಲಿ ಯೋಜನೆಗಳನ್ನು ಪರಿಣಾಮಕಾರಿಯಾಗಿ ಅನುಷ್ಠಾನಗೊಳಿಸುವ ನಿಟ್ಟಿನಲ್ಲಿ ದೇಶದಾದ್ಯಂತ ಲ್ಯಾಬ್ ಟು ಲ್ಯಾಂಡ್ ಎಂಬ ಯೋಜನೆಯಡಿ ಆಯಾ ರಾಜ್ಯಗಳ ಗ್ರಾಮೀಣ ಅಭಿವೃದ್ದಿ ತರಬೇತಿ ಸಂಸ್ಥೆಗಳಿಂದ "ಭಾರತ್ ನಿರ್ಮಾಣ್" ಸ್ವಯಂ ಸೇವಕರನ್ನು ತರಬೇತಿ ನೀಡಿ ಆಮೂಲಕ ಗ್ರಾಮೀಣಾಭಿವೃದ್ದಿ ಸಾಧಿಸುವುದೇ ಈ ಯೋಜನೆಯ ಉದ್ದೇಶವಾಗಿದೆ.

ವಿಶೇಷತೆ  
ನಮ್ಮ ದೇಶದ ಒಟ್ಟು ಜನಸಂಖ್ಯೆಯ ಶೇ ೭೦ ರಷ್ಟು ಜನರು ಗ್ರಾಮೀಣ ಪ್ರದೇಶಗಳಲ್ಲಿ ವಾಸಿಸುತ್ತಿದ್ದಾರೆ.ಸ್ವಾತಂತ್ರ್ಯ ದೊರೆತು ೬೫ ವರ್ಷಗಳೇ ಕಳೆದರೂ ಇಂದಿಗೂ ಗ್ರಾಮೀಣ ಪ್ರದೇಶಗಳು ನಿರೀಕ್ಷಿತ ಅಭಿವೃದ್ದಿ ಸಾಧಿಸಲಾಗಲಿಲ್ಲ.ಗ್ರಾಮೀಣ ಅಭಿವೃದ್ದಿಗಾಗಿ ಕೇಂದ್ರ ಗ್ರಾಮೀಣ ಅಭಿವೃದ್ದಿ ಸಚಿವಾಲಯ ಪ್ರತೀವರ್ಷ 8ಲಕ್ಷ ಕೋಟಿ ರೂ ಹಾಗೂ ರಾಜ್ಯ ಸರಕಾರಗಳು ಪ್ರತೀವರ್ಷ 7.5ಲಕ್ಷ ಕೋರೂ ಅನುದಾನ ಬಿಡುಗಡೆಗೊಳಿಸುತ್ತಿದ್ದು,ಇದರ ಸಮರ್ಪಕ ಅನುಷ್ಠಾನದಲ್ಲಿ ಜನಪ್ರತಿನಿಧಿಗಳು ಹಾಗೂ ಅಧಿಕಾರಿಗಳು ಎಡವಿರುವ ಹಿನ್ನಲೆಯಲ್ಲಿ ಕೇಂದ್ರ ಸರಕಾರ ಗ್ರಾಮೀಣ ಪ್ರದೇಶಗಳಲ್ಲಿ ಯೋಜನೆಗಳನ್ನು ಪರಿಣಾಮಕಾರಿಯಾಗಿ ಅನುಷ್ಠಾನಗೊಳಿಸುವ ನಿಟ್ಟಿನಲ್ಲಿ ದೇಶದಾದ್ಯಂತ ಲ್ಯಾಬ್ ಟು ಲ್ಯಾಂಡ್ ಎಂಬ ಯೋಜನೆಯಡಿ ಆಯಾ ರಾಜ್ಯಗಳ ಗ್ರಾಮೀಣ ಅಭಿವೃದ್ದಿ ತರಬೇತಿ ಸಂಸ್ಥೆಗಳಿಂದ ಭಾರತ್ ನಿರ್ಮಾಣ್ ಸ್ವಯಂ ಸೇವಕರನ್ನು ತರಬೇತಿ ನೀಡಿ ಆಮೂಲಕ ಗ್ರಾಮೀಣಾಭಿವೃದ್ದಿ ಸಾಧಿಸುವುದೇ ಈ ಯೋಜನೆಯ ಮೂಲ ಉದ್ದೇಶವಾಗಿದೆ.೧೮ ರಿಂದ ೪೫ ವರ್ಷದೊಳಗಿನ ಮಹಿಳೆಯರು ಹಾಗೂ ಪುರುಷರಿಗೆ ತರಬೇತಿ ನೀಡಿ ಭಾರತ್ ನಿರ್ಮಾಣ್ ಸ್ವಯಂಸೇವಕರಾಗಿ ರೂಪಿಸುವ ಗುರಿ ಹೊಂದಲಾಗಿದೆ.ಕರ್ನಾಟಕದ  ಎಲ್ಲಾ ತಾಲೂಕುಗಳಿಗೆ ಈ ಯೋಜನೆಯನ್ನು ವಿಸ್ತರಿಸಲಾಗಿದ್ದು,ಯುವಕ ಯುವತಿಯರಿಗೆ ತರಬೇತಿ ನೀಡುವ ಜವಾಬ್ದಾರಿಯನ್ನು ರಾಜ್ಯದಲ್ಲಿ ಮೈಸೂರಿನ ಅಬ್ದುಲ್ ನಜೀರ್ ಸಾಬ್ ರಾಜ್ಯ ಗ್ರಾಮೀಣಾಭಿವೃದ್ದಿ ಸಂಸ್ಥೆಗೆ ನೀಡಲಾಗಿದೆ.ರಾಜ್ಯ ಗ್ರಾಮೀಣ ಅಭಿವೃದ್ದಿ ಇಲಾಖೆಯ ಪ್ರಧಾನ ಕಾರ್ಯದರ್ಶಿ ಡಾ.ಅಮಿತಾ ಪ್ರಸಾದ್ ನೇತೃತ್ವದಲ್ಲಿ ನಡೆಯುತ್ತಿರುವ ಈ ಕಾರ್ಯಕ್ರಮದಲ್ಲಿ ತರಬೇತಿ ಸಂಸ್ಥೆಯ ಮುಖ್ಯ ಸಲಹೆಗಾರ ವಿಲ್ಫ್ರೆಡ್ ಡಿಸೋಜಾ,ನಿರ್ದೇಶಕರಾದ ಅಶ್ರಫುಲ್ ಹಸನ್ ಕಾರ್ಯನಿರ್ವಹಿಸುತ್ತಿದ್ದಾರೆ. ತಾಲೂಕಿನ ಪ್ರತೀ ೩೦ರಿಂದ ೪೦ ಕುಟುಂಬಗಳಿಗೆ ಒಬ್ಬರಂತೆ  ಸ್ವಯಂಸೇವಕರನ್ನು ಸಜ್ಜುಗೊಳಿಸಲಾಗುತ್ತಿದೆ.

ಕೇಂದ್ರ ಸರಕಾರ ದೂರದೃಷ್ಟಿಯನ್ನಿಟ್ಟುಕೊಂಡು ರೂಪಿಸಿರುವ ಈ ಯೋಜನೆಯ ಮೂಲಕ ಗ್ರಾಮೀಣ ಅಭಿವೃದ್ದಿ ಸಾಧಿಸಲು ಭಾರತ್ ನಿರ್ಮಾಣ್ ಸ್ವಯಂಸೇವಕರೊಂದಿಗೆ ಪ್ರತಿಯೊಬ್ಬ ನಾಗರೀಕರೂ  ಸಹಕರಿಸಬೇಕು.ಭಾರತ ನಿರ್ಮಾಣ್ ಸ್ವಯಂಸೇವಕರನ್ನು ತರಬೇತಿ ನೀಡಿ ಸಿದ್ದಗೊಳಿಸಲಾಗುತ್ತಿದೆ.ಸರಕಾರದಿಂದ ಯಾವುದೇ ತರಹದ ವೇತನವನ್ನು ಪಡೆಯದೇ ಸಮಾಜಸೇವಾ ಮನೋಭಾವದ ಉತ್ಸಾಹೀ ಯುವಕ ಯುವತಿಯರಿಗೆ ತರಬೇತಿಯ ಬಳಿಕ ಕೇಂದ್ರ ಸರಕಾರದಿಂದ ಗುರುತುಚೀಟಿ ನೀಡಲಾಗುತ್ತದೆ.ಭಾರತ ನಿರ್ಮಾಣ್ ಸ್ವಯಂಸೇವಕರು ಸರಕಾರದ ಯೋಜನೆಗಳ ಮಾಹಿತಿ ಪಡೆಯಲು ಜಿಲ್ಲಾಧಿಕಾರಿವರೆಗಿನ ಯಾವ ಅಧಿಕಾರಿಯನ್ನಾದರೂ ಯಾವ ವೇಳೆಯಲ್ಲೂ ಸಂಪರ್ಕಿಸುವ ಅಧಿಕಾರವನ್ನು ಸರಕಾರ ನೀಡಿದೆ.ಬಲಾಢ್ಯರ ನಡುವೆ ಸಿಕ್ಕಿ ಅವಕಾಶ ವಂಚಿತ ಅರ್ಹ ಬಡಫಲಾನುಭವಿಗಳಿಗೆ ಸರಕಾರ ಯೋಜನೆಗಳನ್ನು ತಲುಪಿಸುವ ಮಹತ್ವದ ಜವಾಬ್ದಾರಿ ವಹಿಸಬೇಕಿದೆ.

ಸರಕಾರದ ಎಷ್ಟೋ ಸವಲತ್ತುಗಳು ಮಾಹಿತಿ ಕೊರತೆಯಿಂದ ಬಡಫಲಾನುಭವಿಗಳಿಗೆ ತಲುಪುತ್ತಿಲ್ಲ.ಕೇಂದ್ರ ಸರಕಾರ ೬೫ ವರ್ಷಗಳಿಂದ ಸಾವಿರಾರು ಕೋಟಿ ಅನುದಾನ ನೀಡಿದ್ದರೂ ಜನಪ್ರತಿನಿಧಿಗಳು ಹಾಗೂ ಅಧಿಕಾರಿಗಳಿಂದ ಪರಿಣಾಮಕಾರಿಯಾಗಿ ಗ್ರಾಮೀಣಾಭಿವೃದ್ದಿ ಸಾಧಿಸಲು ಸಾಧ್ಯವಾಗದ ಹಿನ್ನಲೆಯಲ್ಲಿ ಭಾರತ್ ನಿರ್ಮಾಣ್ ಸ್ವಯಂಸೇವಕರಿಗೆ ಅವಕಾಶ ಕಲ್ಪಿಸಲಾಗಿದೆ.ಈಗಾಗಲೇ ಭಾರತ್ ನಿರ್ಮಾಣ್ ಸ್ವಯಂಸೇವಕರು ಹಲವು ಸಾಮಾಜಿಕ ಕಳಕಳಿಯ ಕೆಲಸಗಳನ್ನೂ ಮಾಡಿದ್ದು,ಈ ಯೋಜನೆಯ ಯಶಸ್ಸಿಗೆ ಸಾಕ್ಷಿಯಾಗಿದೆ."ನಮನ"

ಉಲ್ಲೇಖಗಳು

http://www.bharatnirman.gov.in/ 
wikipedia.org

ಸಂಘಟನೆಗಳು
ಭಿಕಾ ಬೆಹ್ರಾಮ್ ವೆಲ್, ಕೋಟೆ, ಮುಂಬೈ

ಮುಂಬಯಿಮಹಾನಗರದ ಕೋಟೆ ಪ್ರದೇಶದಲ್ಲಿರುವ ಭಿಕಾ ಬೆಹ್ರಾಮ್ ಭಾವಿ  ಒಂದು ಅಂತಹ ಈಗ ಗ್ರೇಡ್ ೧ ಹೆರಿಟೇಜ್ ಕಟ್ಟಡವೆಂದು ಪರಿಗಣಿಸಲ್ಪಟ್ಟಿದೆ. ಈ ಭಾವಿಯನ್ನು ನಿರ್ಮಿಸಿದ ಖ್ಯಾತಿ, ಭಿಕಾ ಬೆಹ್ರಾಮ್ ಜೀ ಯೆಂಬ ಹೆಸರಿನ ಗುಜರಾತ್ ರಾಜ್ಯದಿಂದ ಭಾರೂಚ್ ಬಂದು ನೆಲೆಸಿದ ಪ್ರಮುಖ ಪಾರ್ಸಿ ಮತಸ್ಥನಿಗೆ ಸಲ್ಲುತ್ತದೆ. ಭಾರತದಲ್ಲಿ ಪಾರ್ಸಿ ಧರ್ಮೀಯರು ಬಹಳ ಕಡಿಮೆಜನರಿದ್ದರೂ, ಅವರ ಧಾರ್ಮಿಕ ವಿಧಿ ವಿಧಾನಗಳು ಎಲ್ಲರನ್ನೂ ರಂಜಿಸುತ್ತವೆ. ತಮ್ಮ ನಿಷ್ಠೆ, ಸಹಾಯಮಾಡುವ ಸ್ವಭಾವ, ಮತ್ತು ಪ್ರಾಮಾಣಿಕತೆ, ಹಾಗೂ ಎಲ್ಲ ಜನರೊಡನೆ ಸೌಹಾರ್ದಯುತ ಬೆರೆಯುವಿಕೆಗಳಿಂದ ಎಲ್ಲರಿಗೂ ಪ್ರಿಯರಾಗಿದ್ದಾರೆ. ಭಾರತದ ಬಹುಪಾಲು ಪಾರ್ಸಿಕರು, ಬೊಂಬಾಯಿನಗರದಲ್ಲಿ ವಾಸಿಸುತ್ತಿದ್ದಾರೆ. ಬೇಸಿಗೆಕಾಲದಲ್ಲಿ ಕೋಟೆ ವಲಯಕ್ಕೆ ಬರುವ ಪರ್ಯಟಕರಿಗೆ ಅಲ್ಲಿನ ದೊಡ್ಡ ಮೈದಾನವನ್ನು ಕಾಲ್ನಡಿಗೆಯಲ್ಲಿ ಮುಂದುವರೆಸಿದ ಬಳಿಕ, ಮುಂಬಯಿ ಹೈಕೋರ್ಟ್ ಪ್ರದೇಶಕ್ಕೆ ಬಂದರೆ, ಈ ಪವಿತ್ರಭಾವಿ ಕಾಣಿಸುತ್ತದೆ.

ಕಡಲಿನ ಬಳಿ ಸಿಹಿನೀರು ಬಾವಿ
ಸನ್,  ೧೭೨೫ ರಲ್ಲಿ ಭಿಕಾ ಬೆಹ್ರಾಮ್'  ಬಾವಿತೋಡಿಸಿದಾಗ ಒಳ್ಳೆಯ ಸಿಹಿನೀರು ಬಂದಿತು. ಅರಬ್ಬೀ ಸಮುದ್ರದ ತೀರದಿಂದ ನಗರದ ಒಳಗೆ ಬರುವ ರಸ್ತೆಯಲ್ಲಿ ಹಳ್ಳ-ಕೊಳ್ಳಗಳೇ ಹೆಚ್ಚಾಗಿದ್ದು, ಬಯಲಿನಲ್ಲಿ ಬಿಸಿಲಿನಬೇಗೆಯಲ್ಲಿ ಪರಿತಪಿಸುವಾಗ, ಅಲ್ಲೆಲ್ಲೂ ಕುಡಿಯಲು ಸಿಹಿನೀರು ಸಿಗುತ್ತಿರಲಿಲ್ಲ. ಆ ಸಮಯದಲ್ಲಿ, ಒಮ್ಮೆ 'ಬೆಹ್ರಾಮ್' ಈ ಕಡೆಯಿಂದ ಸಾಗುತ್ತಿದ್ದಾಗ, ಆತನೂ ಇದೇ ಭವಣೆಯನ್ನು ಅನುಭವಿಸಿ, ಒಂದು  ಬಾವಿಯನ್ನು ಕಟ್ಟಿಸಿದನು. ಈ  ಬಾವಿ 'ಕ್ರಾಸ್ ಮೈದಾನ'ದ ದಕ್ಷಿಣದ ಕೊನೆಯಲ್ಲಿದ್ದು. ಸೆಂಟ್ರೆಲ್ ಟೆಲಿಗ್ರಾಫ್ ಆಫೀಸ್ ನ  ಹತ್ತಿರವಿದೆ. ಆ ನಂತರ ಕೆಲವು ಗಣ್ಯರು, ೧೯೫೦ ರಲ್ಲಿ ಈ  ಬಾವಿಯ ಒಳಭಾಗ ಹೊರಭಾಗಗಳನ್ನು 'ಸುಂದರವಾದ ಸ್ಟೇನ್ ಗ್ಲಾಸ್' ನಿಂದ ಸಜಾಯಿಸಿ ಆಸ್ಥಳವನ್ನು ಸುಂದರವಾಗಿರಿಸಲು ಪ್ರಯತ್ನಿಸಿದರು. ಹತ್ತಿರದಲ್ಲೇ ಅರಬ್ಬೀಸಮುದ್ರದ ಉಪ್ಪುನೀರು ಇದ್ದಾಗ್ಯೂ, ಈ  ಬಾವಿಯಲ್ಲಿ ಸಿಹಿನೀರು ಬಿದ್ದಿದೆ. ಪಾರ್ಸಿಗಳಿಗೆ ಇದು ಪವಿತ್ರಸ್ಥಳವಾಗಿದೆ. 'ಝೊರಾಶ್ಟ್ರಿಯನ್ ಧರ್ಮಸ್ಥರು' ಇಲ್ಲಿಗೆ ಬಂದು ಭಾವಿಯನ್ನು ನಿರ್ಮಿಸಲು ಉದಾರ ಧನಸಹಾಯಮಾಡಿದರು. ಅದರ ಉಸ್ತುವಾರಿಯನ್ನೂ ಅದೇ ಉದಾರ ದಾನಿಗಳು ವಹಿಸಿಕೊಂಡಿದ್ದಾರೆ. ದಿನಕಳೆದಂತೆ, ಈ ಭಾಗದಲ್ಲಿ ಜನರು ವಾಸಮಾಡುವುದಿಲ್ಲವಾಗಿ, ಬಾವಿಯ ಸ್ಥಿತಿಯೂ ಬಿಗಡಾಯಿಸಿತು.

ಭಾವಿಯ ದುರಸ್ತಿಕಾರ್ಯ 
'ಭಿಕಾ ಬೆಹ್ರಾಮ್ ವೆಲ್,' ಬಹಳ ದಿನಗಳಿಂದ ದುರಸ್ತಿನಡೆಯದೆ ಚಿಂತಾಜನಕ ಪರಿಸ್ಥಿತಿಯಲ್ಲಿತ್ತು. ಆದರೆ, ಈ ಭಾವಿಯ ನಿರ್ಮಾಣ ಸಮಿತಿಯವರು, ಭಾವಿಯ ಪಾರಿಸರ ಮೊದಲಿನ ತರಹವೇ ಇದ್ದು, ಹಾಳಾಗದಂತೆ ನಿಗಾವಹಿಸಿ ಮಾಡುತ್ತಿದೆ. ಭಾವಿಯ ಚಾರಿತ್ರ್ಯಿಕ, ಹಾಗೂ ನಿರ್ಮಾಣ ವಿನ್ಯಾಸಕ್ಕೆ ಧಕ್ಕೆಬರದಂತೆ ನಿಗಾವಹಿಸಲಾಗಿದೆ. ನಗರದ ಹಾಗೂ ಪರಸ್ಥಳದಿಂದ ಮುಂಬಯಿಗೆ ಬಂದ ಪಾರ್ಸಿಗಳು ಇಲ್ಲಿಗೆ ಬಂದು, ಭಾವಿಗೆ ತಮ್ಮ ತಲೆಯನ್ನು ವರಗಿಸಿಕೊಂಡು ವಂದಿಸಿ ಪ್ರಾರ್ಥಿಸುತ್ತಾರೆ. ಭಾವಿಯ ಸುತ್ತಲೂ ದೀವಿಗೆಯನ್ನು ಹಚ್ಚಿ ಪ್ರಾರ್ಥಿಸಿದರೆ, ತಮ್ಮ ಇಷ್ಟಾರ್ಥಗಳು ಈಡೇರುವುದೆಂದು ಅವರು ನಂಬುತ್ತಾರೆ.

ಉಲ್ಲೇಖಗಳು

ಮುಂಬಯಿನ ಕೆರೆಗಳು
ಕರ್ನಾಟಕ ಸಂಘ, ಶಿವಮೊಗ್ಗ

ಕನ್ನಡ ಸಾಹಿತ್ಯ ಹಾಗು ಭಾಷೆಯ ಏಳ್ಗೆಗೆ ದುಡಿಯತ್ತಿರುವ ಶಿವಮೂಗ್ಗದ ಸಂಸ್ಥೆ.  ಇದು ಖ್ಯಾತ ಸಾಹಿತಿ ಕುವೆಂಪು ರವರಿಂದ ಪ್ರೇರಿತವಾಗಿ ೧೯೪೨ ರಲ್ಲಿ ಆರಂಭವಾಹಿತು.

ಕನ್ನಡ ಸಾಹಿತ್ಯ
ವಾಡಿಯಾ ಪರಿವಾರ

ವಾಡಿಯಾ (ಗುಜರಾತಿಯಲ್ಲಿ: વાડિયા પરિવાર)

'ವಾಡಿಯ ಪರಿವಾರ', ಮೂಲತಃ ಗುಜರಾತ್ ರಾಜ್ಯದ ಸೂರತ್ ನಗರದಲ್ಲಿ ನೆಲೆಸಿದ ಪಾರ್ಸಿವಂಶಸ್ಥರ ಪರಿವಾರ. ೧೭೩೬ ರಲ್ಲಿ  ಹಡಗುನಿರ್ಮಿಸುವ ವಂಶಕ್ಕೆಸೇರಿದ ಲೊವ್ಜಿ ನುಸ್ಸರ್ವಾನ್ ಜಿ ವಾಡಿಯ ಎಂಬುವರು, ಬ್ರಿಟಿಷ್ ಈಸ್ಟ್ ಇಂಡಿಯ ಕಂಪೆನಿ ಯ ಕಾಂಟ್ರಾಕ್ಟ್ ಪಡೆದು ಸೂರತ್ ನಿಂದ ಆಗಿನ ಬೊಂಬಾಯಿನಗರದಲ್ಲಿ ಬಂದರು ಮತ್ತು ಹಡಗುಗಳ ನಿರ್ಮಾಣ ಕಾರ್ಯದಲ್ಲಿ ತೊಡಗಿದರು. ಕಾಲಕ್ರಮದಲ್ಲಿ ಬೊಂಬಾಯಿಗೆ ಬಂದು ವ್ಯಾಪಾರದಲ್ಲಿ ತೊಡಗಿದ ವಾಡಿಯ ಮನೆಯವರು, ಬಹಳ ಕಾಲ ಅಲ್ಲಿಯೇ ನೆಲೆನಿಂತರು. ಆದರೂ ವಾಡಿಯಾ ಪರಿವಾರದ ಕೆಲವು ಸದಸ್ಯರು ಸೂರತ್ ನಲ್ಲಿ ನೆಲೆಸಿದ್ದು, ಹಡಗು ಒಡೆಯುವ, ಹಾಗೂ ಬಿಡಿ ಭಾಗಗಳನ್ನು ಬೇರ್ಪಡಿಸುವ ಕಾರ್ಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. ಆತರಹ ಹಡಗುಗಳನ್ನು ಛಿದ್ರಗೊಳಿಸಿ, ಭಾಗಗಳನ್ನು ಬೇರ್ಪಡಿಸುವ ಕಾರ್ಯ, ವಿಶ್ವದಲ್ಲೇ ಅತಿದೊಡ್ಡ ವಹಿವಾಟೆಂದು ಪರಿಗಣಿಸಲಾಗಿದೆ. ೧೮೪೦ ರ ಹೊತ್ತಿಗೆ ಭಾರತದ ಹೆಚ್ಛಿನ ಹಡಗು ವಹಿವಾಟಿನ ಕಾರ್ಯಗಳೆಲ್ಲಾ ವಾಡಿಯ ಪರಿವಾರ ನೋಡಿಕೊಳ್ಳುತ್ತಿತ್ತು.

ಇಂಗ್ಲೀಷ್ ಸೈನ್ಯಕ್ಕೆ ಬೇಕಾದ ಯುದ್ಧನೌಕೆಗಳ ಸರಬರಾಜು
ಅದೂ ಅಲ್ಲದೆ, ಬ್ರಿಟಿಷ್ ಸರಕಾರಕ್ಕೆ ಬೇಕಾದ ಯುದ್ಧನಾವೆಗಳ ಸರಬರಾಜಿನ ಕಾರ್ಯವನ್ನೂ ವಾಡಿಯ ಪರಿವಾರ ನಿಭಾಯಿಸುತ್ತಿತ್ತು. ಈ ತರಹದ ವಹಿವಾಟುಗಳಿಗೆ ವಾಡಿಯಾ ವಿಶ್ವದಲ್ಲಿ  ಒಳ್ಳೆಯ ಹೆಸರುಮಾಡಿತ್ತು. ೧೮೧೨ ರಲ್ಲಿ 'ವಾಡಿಯನಿರ್ಮಿತ, ಬ್ರಿಟಿಷ್ ನೇವಿ ಶಿಪ್ ಎಚ್.ಎಮ್.ಎಸ್. ಮಿಂಡೆನ್' ನ ಹೊರ ಮೈಮೇಲೆ 'ಸ್ಟಾರ್ ವಿರಚಿತ ಬ್ಯಾನರ್' ಬದಿಯಲ್ಲಿ ಅಮೆರಿಕದ ರಾಷ್ಟ್ರ ಗೀತೆಯನ್ನು ಕೆತ್ತಲಾಯಿತು. ೧೮೪೯ ರ ವರೆಗೆ, ಒಬ್ಬ ವಾಡಿಯಾ ಪರಿವಾರದ ಸದಸ್ಯನೂ ಅಮೆರಿಕಾಕ್ಕೆ ಹೋಗಲಿಲ್ಲ. ಆದರೆ ಅದೇ ವರ್ಷದಲ್ಲಿ ಅರ್ದೇಶಿರ್ ಕುರ್ ಸೆಟ್ ಜಿ ಯವರು ಮೊಟ್ಟಮೊದಲು ಅಮೆರಿಕದ ನೆಲಕ್ಕೆ ಭೇಟಿಯಿತ್ತ ಪಾರ್ಸಿಮತಸ್ಥರೆಂದು ಇತಿಹಾಸದಲ್ಲಿ ದಾಖಲಾಗಿದ್ದಾರೆ. ಅವರ ಪರಿವಾರದವರು, ಪುಣೆಯಲ್ಲಿ ನವ್ರೋಜ್ ಜಿ ವಾಡಿಯ ಕಾಲೇಜ್ ಸ್ಥಾಪಿಸಲು ಧನಸಹಾಯಮಾಡಿದರು.

ವಾಡಿಯಾ ಪರಿವಾರದ ಪ್ರಮುಖ ಸದಸ್ಯರುಗಳು
 ಅರ್ದೇಶಿರ್ ಕುರ್ಸೆಟ್ ಜೀ
 ಬಹ್ಮನ್ ಪೆಸ್ತೊನ್ ಜಿ ವಾಡಿಯಾ
 ದರಾಶಾ ನೊಶೆರ್ವಾನ್ ವಾಡಿಯಾ 
 ಲೊವ್ ಜಿ ನುಸ್ಸೆರ್ ವಾನ್ ಜೀ ವಾಡಿಯಾ ನೆವಿಲ್ ವಾಡಿಯ 
 ಅಡಿನಾ ವಾಡಿಯಾ
 ನಸ್ಲಿ ವಾಡಿಯಾ
 ನೆಸ್ ವಾಡಿಯಾ
 ಜೆಹಾಂಗಿರ್ ವಾಡಿಯಾ
 ಜಿಮ್ ವಾಡಿಯಾ

 ಪಾರ್ಸಿಕರು
ಅಖ್ರೋಟ್

ಅಖ್ರೋಟ್ ಅನ್ನು ಇಂಗ್ಲೀಷಿನಲ್ಲಿ ವಾಲ್ನಟ್ ಎಂದು ಕರೆಯುತ್ತಾರೆ.ಇದು ಜ್ಯೂಗ್ಲಂಡೇಸೀ ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಫಲವೃಕ್ಷ.  

ಇದು ಒಂದು ಬೀಜವಾಗಿದ್ದು, ಇದರಲ್ಲಿ ಪ್ರೋಟೀನ್ ಮತ್ತು ಕೊಬ್ಬಿನ ಆಮ್ಲಗಳಿದ್ದು ತುಂಬ ಪೌಷ್ಟಿಕ ಆಹಾರವಾಗಿದೆ. ಇದನ್ನು ಸರಿಯಾದ ರೀತಿಯಲ್ಲಿ ಸಂಸ್ಕರಿಸಿ ಸಂರಕ್ಷಿಸಬೇಕು ಇಲ್ಲದಿದ್ದಲ್ಲಿ ಬೂಷ್ಟು ಉಂಟಾಗುತ್ತದೆ. ಇದು ನಿರಿಗೆಗಳಿಂದ ಕೂಡಿದ್ದು ಗಂಟುಗಂಟಾಗಿ ಕಾಣುವುದು. ಹೊರಕವಚವು ಬಹಳ ಗಟ್ಟಿಯಾಗಿರುವುದು. 

ಪ್ರತಿ ನೂರು ಗ್ರಾಂ ಅಖ್ರೋಟಿನಲ್ಲಿ ೧೫.೨ ಗ್ರಾಂ ಪ್ರೋಟೀನ್ , ೬೫.೨ ಗ್ರಾಂ ಕೊಬ್ಬಿನ ಅಂಶ , ಮತ್ತು ೬.೭ ಗ್ರಾಂ ಖಾದ್ಯ ನಾರಿನಂಶ ಇರುತ್ತದೆ. ಇದರಲ್ಲಿ ಅತೀ ಹೆಚ್ಚು ಪ್ರಮಾಣದಲ್ಲಿ ಉತ್ಕರ್ಷಣ ನಿರೋಧಕ ( ಅಂಟಿ-ಒಕ್ಸಿಡಂಟ್) ಗಳಿವೆ. 

ಇಂಗ್ಲೀಷ್ ವಾಲ್ನಟ್ ಮತ್ತು ಕಪ್ಪು ವಾಲ್ನಟ್ ಎಂಬ ಎರಡು ಮುಖ್ಯ ಬಗೆಗಳು ಇವೆ. ಇಂಗ್ಲೀಷ್ ವಾಲ್ನಟ್ ವ್ಯಾಪಕವಾಗಿ ಲಭ್ಯ ಇರುತ್ತದೆ. ಇಂಗ್ಲೀಷ್ ವಾಲ್ನಟ್ ಪರ್ಶಿಯಾ ಮೂಲವನ್ನು ಹೊಂದಿದ್ದರೆ ಕಪ್ಪು ವಾಲ್ನಟ್ ಅಮೇರಿಕದ್ದು . ಚೀನಾದಲ್ಲಿ ಅತ್ಯಂತ ಹೆಚ್ಚಿನ ಪ್ರಮಾಣದಲ್ಲಿ ವಾಲ್ನಟ್ ಬೀಜಗಳ ಉತ್ಪಾದನೆ ಆಗುತ್ತದೆ. ನಂತರದ ಸ್ಥಾನಗಳಲ್ಲಿ ಅಮೆರಿಕ, ಇರಾನ್, ಟರ್ಕಿ ಮುಂತಾದ ದೇಶಗಳಿವೆ. ಭಾರತದಲ್ಲೂ ಉತ್ತರ ಭಾರತದಲ್ಲಿ ಹಿಮಾಲಯ ಪ್ರದೇಶಗಳಲ್ಲಿ ಅಖ್ರೋಟ್ ಉತ್ಪಾದನೆ ಇದೆ.

ಇದು ಜ್ಯೂಗ್ಲಂಡೇಸೀ ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಫಲವೃಕ್ಷ. ಇದರಲ್ಲಿ 6 ಅಥವಾ 7 ಜಾತಿಗಳೂ ಸುಮಾರು 60 ಪ್ರಭೇದಗಳೂ ಇವೆ. ಈ ಸಸ್ಯಗಳು ಉತ್ತರ ಸಮಶೀತೋಷ್ಣ ವಲಯದ ಭೂಪ್ರದೇಶಗಳಲ್ಲಿ ಹೇರಳವಾಗಿ ಬೆಳೆಯುತ್ತವೆ. ಅಲ್ಲದೆ ಮಧ್ಯ ಮತ್ತು ದಕ್ಷಿಣ ಅಮೆರಿಕ, ಏಷ್ಯದ ಉಷ್ಣ ಪ್ರದೇಶಗಳು, ಜಾವ ಮತ್ತು ನ್ಯೂಗಿನಿ ದೇಶಗಳಲ್ಲಿಯೂ ಬೆಳೆಯುತ್ತವೆ. 

ಇವು ಪೊದರು ಮತ್ತು ಮರಗಳ ರೂಪದಲ್ಲಿರುತ್ತವೆ. ಎಲೆಗಳು ಸಂಯುಕ್ತ ಮಾದರಿಯವು. ಇದರ ಒಂದು ಬಗೆಯದಕ್ಕೆ ಸುವಾಸನೆಯುಂಟು. ಪ್ರತಿವರ್ಷ ಹಳೆ ಎಲೆಗಳು ಉದುರಿ ಹೊಸ ಎಲೆಗಳು ಹುಟ್ಟುತ್ತವೆ. ಹೂಗೊಂಚಲುಗಳು ಕ್ಯಾಟ್ಕಿನ್ ಮಾದರಿಯವು. ಸಾಮಾನ್ಯವಾಗಿ ಗಂಡು ಮತ್ತು ಹೆಣ್ಣು ಜಾತಿಯ ಹೂ ಗೊಂಚಲುಗಳೆರಡೂ ಒಂದೇ ಸಸ್ಯದಲ್ಲಿ ಬಿಡುತ್ತವೆ. ಆದರೆ ಎಂಗೆಲ್ ಹಾರ್ಡಿಟ ಜಾತಿಗೆ ಸೇರಿದ ಕೆಲವು ಪ್ರಭೇದಗಳಲ್ಲಿ ಗಂಡು ಮತ್ತು ಹೆಣ್ಣು ಜಾತಿಯ ಹೂಗೊಂಚಲುಗಳು ಪ್ರತ್ಯೇಕ ಸಸ್ಯಗಳಲ್ಲಿ ಅರಳುತ್ತವೆ. ಗಂಡು ಹೂಗಳಲ್ಲಿ 4 ಅಥವಾ ಕಡಿಮೆ ಪೆರಿಯಾಂತ್ ದಳಗಳು (ಇವು ಇಲ್ಲದಿರುವುದು ಕೇವಲ ಅಪುರ್ವ) 3-100 ಕೇಸರಗಳೂ ಇರುತ್ತವೆ. ಹೆಣ್ಣು ಹೂಗಳಲ್ಲಿ 4 ಪೆರಿಯಾಂತ್ದಳಗಳೂ ನೀಚಸ್ಥಾನದ ಅಂಡಾಶಯವೂ ಇರುತ್ತವೆ. ಸಂಯುಕ್ತ ಅಂಡಾಶಯದಲ್ಲಿ 2 ಅಥವಾ 3 ವಿಭಾಗಗಳಿದ್ದು ಒಂದೇ ಒಂದು ಮೂಲಬೀಜ ಇರುತ್ತದೆ. ಈ ಸಸ್ಯಗಳಿಗೆ ಗಾಳಿಯಿಂದ ಪರಾಗಸ್ಪರ್ಶ ವಾಗುತ್ತದೆ. ಕಾಯಿಗಳು ಗೋಳಾಕಾರವಾಗಿದ್ದು ನಟ್ ಜಾತಿಗೆ ಸೇರಿರುತ್ತವೆ. ಭಾರತ ದೇಶದಲ್ಲಿ ಜುಗ್ಲಾನ್್ಸ ಜಾತಿಗೆ ಸೇರಿದ ಒಂದು ಪ್ರಭೇದವಾದ ಜುಗ್ಲಾನ್್ಸ ರೀಜಿಯ ಮತ್ತು ಎಂಗೆಲ್ ಹಾರ್ಡಿಟಕ್ಕೆ ಸೇರಿದ ಐದು ಪ್ರಭೇದಗಳೂ ಇವೆ. ಇವುಗಳಲ್ಲಿ ಜುಗ್ಲಾನ್್ಸ ರೀಜಿಯ ಬಹು ಮುಖ್ಯವಾದದ್ದು. ಇದನ್ನು ಸಾಮಾನ್ಯವಾಗಿ ವಾಲ್ನಟ್, ಪರ್ಷಿಯಾ ದೇಶದ ವಾಲ್ನಟ್ ಅಥವಾ ಐರೋಪ್ಯ ದೇಶದ ವಾಲ್ನಟ್ ಎಂದು ಕರೆಯುತ್ತಾರೆ. ಇದು ಹಿಮಾಲಯ ಪ್ರದೇಶದಲ್ಲಿ ಮತ್ತು ಅಸ್ಸಾಮಿನ ಬೆಟ್ಟಗುಡ್ದ ಪ್ರದೇಶದಲ್ಲಿ ಸುಮಾರು 1000ಮೀಗಳಿಂದ 3,500ಮೀ ಎತ್ತರದ ಪರ್ವತ ಪ್ರದೇಶಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತದೆ. ಇದನ್ನು ಪಂಜಾಬ್, ಉತ್ತರ ಪ್ರದೇಶ ಮತ್ತು ಹಿಮಾಚಲ ಪ್ರದೇಶಗಳಲ್ಲೂ ಬೆಳೆಸುವುದುಂಟು. ಈ ಕುಟುಂಬದಲ್ಲಿ ಬೆಲೆಬಾಳುವ ಉತ್ಕೃಷ್ಟವಾದ ಮರಗಳೂ ತಿನ್ನಲು ಕಾಯಿಗಳನ್ನು ಒದಗಿಸುವ ಸಸ್ಯಗಳೂ ಸೇರಿದ್ದು ಉಪಯುಕ್ತತೆಯ ದೃಷ್ಟಿಯಿಂದ ಇದು ಮಹತ್ವದ್ದಾಗಿದೆ.

ಆಹಾರ ವಿಜ್ಞಾನ
ಚುಟುಕು
ಹಂಪಿ ಎಕ್ಸ್‍ಪ್ರೆಸ್

ಹಂಪಿ ಎಕ್ಸ್‍ಪ್ರೆಸ್ - ಇದು  ಬೆಂಗಳೂರು ನಗರ  ಮತ್ತು  ನೈರುತ್ಯ ರೇಲ್ವೆ ಯ ಪ್ರಧಾನ ಕಚೇರಿ ಇರುವ ಹುಬ್ಬಳ್ಳಿ  ನಡುವೆ ಸಾಗುವ ದೈನಂದಿನ ಎಕ್ಸ್‍ಪ್ರೆಸ್ ರೈಲು.   ೧೬೫೯೧/೧೬೫೯೨  ಸಂಖ್ಯೆಗಳನ್ನು ಇದು ಹೊಂದಿದ್ದು,   ಇದರ ಪ್ರಾಥಮಿಕ ನಿರ್ವಹಣೆಯನ್ನು ಹುಬಳ್ಳಿಯಲ್ಲಿ ಮಾಡಲಾಗುತ್ತದೆ.

ಐತಿಹಾಸಿಕ ವಿಜಯನಗರ ಸಾಮ್ರಾಜ್ಯದ ರಾಜಧಾನಿ ಹಂಪೆಯ ಹೆಸರನ್ನು ಇದಕ್ಕಿಡಲಾಗಿದ್ದು  ಹಂಪೆಯ ಹತ್ತಿರದ ರೈಲುನಿಲ್ದಾಣವಾದ ಹೊಸಪೇಟೆಯನ್ನು ಇದು ಸಂಪರ್ಕಿಸುತ್ತದೆ.

ಮಾರ್ಗ ಮತ್ತು ವೇಳಾಪಟ್ಟಿ
ಈ ರೈಲು  ಬೆಂಗಳೂರು ಕ್ಯಾಂಟೋನ್ಮೆಂಟ್, ಯಲಹಂಕ, ಹಿಂದುಪುರ, ಧರ್ಮಾವರಂ, ಗುಂತಕಲ್, ಬಳ್ಳಾರಿ, ಹೊಸಪೇಟೆಗಳ ಮಾರ್ಗವಾಗಿ ಸಾಗಿ ಹುಬ್ಬಳ್ಳಿಯನ್ನು ತಲುಪುತ್ತದೆ.  

ರೈಲು ಸಂಖ್ಯೆ ೧೬೫೯೧ ಹುಬಳ್ಳಿಯನ್ನು ಪ್ರತಿದಿನ ಸಂಜೆ ೫.೪೫ಕ್ಕೆ ಬಿಟ್ಟು  ೫೬೭ ಕಿಲೋಮೀಟರ್ ದೂರವನ್ನು ಕ್ರಮಿಸಿ ಬೆಂಗಳೂರನ್ನು ಮರುದಿನ ಮುಂಜಾನೆ ೬.೧೦ ಗಂಟೆಗೆ ತಲುಪುತ್ತದೆ.   ಪ್ರಯಾಣದ ಸಮಯ ೧೨ ಗಂ.೨೫ ನಿ.  ಸರಾಸರಿ ವೇಗ ಪ್ರತಿಗಂಟೆಗೆ ೪೮ ಕಿ.ಮೀ. 
ರೈಲು ಸಂಖ್ಯೆ ೧೬೫೯೨  ಬೆಂಗಳೂರನ್ನು  ರಾತ್ರಿ ೯ ಗಂಟೆಗೆ ಬಿಟ್ಟು ಮರುದಿನ ಬೆಳಿಗ್ಗೆ ೧೦.೧೦ ಗಂಟೆಗೆ ಹುಬ್ಬಳ್ಳಿಯನ್ನು ತಲುಪುತ್ತದೆ. ಪ್ರಯಾಣದ ಸಮಯ ೧೩ ಗಂ.೧೦ ನಿ.  ಸರಾಸರಿ ವೇಗ ಪ್ರತಿಗಂಟೆಗೆ ೪೫ ಕಿ.ಮೀ.

ಅಪಘಾತಗಳು ಮತ್ತು ಇತರ ಘಟನೆಗಳು
೨೨ ಮೇ ೨೦೧೨ರಂದು ೧೬೫೯೧ ಸಂಖ್ಯೆಯ ರೈಲು ಪೆನುಕೊಂಡದಲ್ಲಿ ನಿಂತಿದ್ದ  ಸರಕುಸಾಗಣೆಯ ರೈಲಿಗೆ ಡಿಕ್ಕಿ ಹೊಡೆದ ಪರಿಣಾಮವಾಗಿ ೧೫ ಜನರು ಸತ್ತು ೭೪ ಜನರು ಗಾಯಗೊಂಡರು.

ಹೊರಗಿನ ಕೊಂಡಿಗಳು
 http://www.indianrail.gov.in

ಸಂಚಾರ ವ್ಯವಸ್ಥೆ
ಪೆನುಕೊಂಡ

ಪೆನುಕೊಂಡವು ಆಂಧ್ರಪ್ರದೇಶ ರಾಜ್ಯದ ಅನಂತಪುರ ಜಿಲ್ಲೆಯ  ಒಂದು ತಾಲ್ಲೂಕು : ಆ ತಾಲ್ಲೂಕಿನ ಆಡಳಿತ ಕೇಂದ್ರ.   ತೆಲುಗಿನಲ್ಲಿ  ಪೆನುಕೊಂಡ ಎಂದರೆ ದೊಡ್ಡ ಬೆಟ್ಟ  ಎಂದರ್ಥ.

ಪೆನುಕೊಂಡ ವ್ಯಾಪಾರ ಸ್ಥಳ.

ಭೌಗೋಲಿಕ ಮಾಹಿತಿ 

ಅದು ಅನಂತಪುರದಿಂದ ೭೦ ಕಿ.ಮೀ. ದೂರದಲ್ಲಿದೆ. ತಾಲ್ಲೂಕಿನ ಉತ್ತರದಲ್ಲಿ ಧರ್ಮಾವರಂ, ಪೂರ್ವಭಾಗದಲ್ಲಿ ಕದಿರಿ ಮತ್ತು ಕಡಪಾ, ಪಶ್ಚಿಮದಲ್ಲಿ ಕರ್ನಾಟಕದ ಪಾವಗಡ, ದಕ್ಷಿಣದಲ್ಲಿ ಹಿಂದೂಪುರ ತಾಲ್ಲೂಕುಗಳಿವೆ.  ತಾಲ್ಲೂಕಿನ ಬಹುಭಾಗ ಬಂಜರು.  ಕೆಂಪು ಹಾಗೂ ಪುಡಿಗಲ್ಲಿನಿಂದ ಕೂಡಿದ ನೆಲವಿದೆ. 

ಪೆನುಕೊಂಡ ಪಟ್ಟಣ ಅನಂತಪುರದಿಂದ 66 ಕಿ.ಮೀ. ಬಳ್ಳಾರಿಯಿಂದ 138 ಕಿ.ಮೀ. ಮತ್ತು ಮದರಾಸಿನಿಂದ 312 ಕಿ.ಮೀ. ದೂರದಲ್ಲಿ, ಉ.ಆ. 1405' ಮತ್ತು ಪೂ.ರೇ. 77036' ಮೇಲೆ ಇದೆ.  ಇದು ಬೆಂಗಳೂರು-ಗುಂತಕಲ್ ಮೀಟರ್‍ಗೇಜ್ ರೈಲ್ವೇ ನಿಲ್ದಾಣ.

ವ್ಯವಸಾಯ ಮತ್ತು ನೀರಾವರಿ 

ತಾಲ್ಲೂಕಿನ ಪಶ್ಚಿಮ ಭಾಗದಲ್ಲಿ ಪೆನ್ನಾರ್ ಮತ್ತು ಪೂರ್ವಭಾಗದಲ್ಲಿ ಚಿತ್ರಾವತಿ ನದಿಗಳು ಹರಿಯುತ್ತವೆ.  ಇವುಗಳ ನೆರೆಯಲ್ಲಿ ಅಲ್ಲಲ್ಲಿ ಬತ್ತ ಮತ್ತು ಕಬ್ಬು ಬೆಳೆಯುತ್ತವೆ.  ತಾಲ್ಲೂಕಿನ ಮುಖ್ಯ ಬೆಳೆಗಳು ಜೋಳ ಮತ್ತು ಹುರುಳಿ.  ಬುರಾಪಟ್ಣಂ ಬಳಿ ಚಿತ್ರಾವತಿ ನದಿಗೆ ಅಣೆಕಟ್ಟಿದೆ.  ತಾಲ್ಲೂಕಿನಲ್ಲಿ ಬೇಸಾಯಕ್ಕೆ ಏತದ ಬಾವಿಗಳು ಹಾಗೂ ಕೆರೆಗಳಿಂದ ನೀರಾವರಿ ಸೌಲಭ್ಯ ಕಲ್ಪಿಸಿಕೊಳ್ಳಲಾಗಿದೆ.

ನೋಡತಕ್ಕ ಸ್ಥಳಗಳು 
	
	ಇಲ್ಲಿ ಅನೇಕ ಜೈನ ದೇವಾಲಯಗಳಿವೆ.

ಹಜರತ್ ಬಾಬಾ ಫಕ್ರುದ್ದೀನ್  ಎಂಬ ಸೂಫಿ ಸಂತನು ಇಲ್ಲಿದ್ದನು . ಅವನನ್ನು  ಬಾಬಯ್ಯ ಎಂದು  ಸ್ಥಳೀಯರು ಕರೆದರು. ಸುಪ್ರಸಿದ್ಧ ಬಾಬಯ್ಯ ದರ್ಗಾ ಇಲ್ಲಿದ್ದು  ಮುಸ್ಲಿಂ ಜನರಿಗೆ ಪವಿತ್ರವಾಗಿದೆ

	ಬಾಬಯ್ಯನ ಉರುಸ್ ಮಾರ್ಚ್ ಅಥವಾ ಏಪ್ರಿಲ್ ತಿಂಗಳಲ್ಲಿ ನಡೆಯುತ್ತದೆ.		

	ಪೆನುಕೊಂಡ ಪಟ್ಟಣದ ಸುತ್ತ ಬಲವಾದ ಕೋಟೆ ಇದೆ.  ಈ ಕೋಟೆಯು ಪ್ರಸಿದ್ಧವಾಗಿದೆ.		

	ಬೆಟ್ಟದ ಮೇಲೆ ಒಂದು ಬಂಗಲೆ ಹಾಗೂ ಬೆಟ್ಟದ ಇಳುಕಲ್ಲುಗಳಲ್ಲಿ ಮಂಟಪಗಳಿವೆ.  ಕರಿಯ ಶಿಲೆಯಿಂದ ರಚಿತವಾದ ಶೇರ್‍ಖಾನ್ ಮಸೀದಿ, ಫಕೀಜನಾದ ಅರಸನೊಬ್ಬನ ಸ್ಮಾರಕವಾಗಿ ಕಟ್ಟಿದ ಬಾಬಯ್ಯನ ದರ್ಗ, ಗಂಗಮಹಲ್ ಎಂಬ ಹಳೆಯ ಅರಮನೆ.  ಎರಡು ಜೈನ ದೇವಾಲಯಗಳು-ಇವು ಇಲ್ಲಿರುವ ಪ್ರಮುಖ ಕಟ್ಟಡಗಳು.  ಕೋಟೆಯ ಉತ್ತರ ಬಾಗಿಲ ಬಳಿ ಹನುಮಂತನ ದೊಡ್ಡ ವಿಗ್ರಹವಿದೆ.

ಇತಿಹಾಸ

ಸಂಕ್ಷಿಪ್ತ ಇತಿಹಾಸ 

		ವಿಜಯನಗರ ಸಾಮ್ರಾಜ್ಯದ ಕೊನೆಯ ರಾಜನು  ಕ್ರಿ.ಶ. ೧೫೬೫ ರಲ್ಲಿ ತಾಳಿಕೋಟೆ ಕದನದಲ್ಲಿ ಸೋತ ನಂತರ ಪೆನುಕೊಂಡವನ್ನು ತನ್ನ ರಾಜಧಾನಿಯನ್ನಾಗಿ ಮಾಡಿಕೊಂಡನು.

ಇತಿಹಾಸದ ವಿವಿಧ ಕಾಲಘಟ್ಟಗಳಲ್ಲಿ ಈ ಪ್ರದೇಶವನ್ನು  ಹೊಯ್ಸಳರು,ಚಾಲುಕ್ಯರು, ವಿಜಯನಗರದ ಅರಸರು , ನವಾಬರು, ಮರಾಠಾ ಸರದಾರರು, ಟಿಪ್ಪೂ ಸುಲ್ತಾನ, ನಿಝಾಮ ಇವರೆಲ್ಲರು ನಿಯಂತ್ರಿಸಿದರು.  ಕೊನೆಗೆ  ಹೈದರಾಬಾದ್ ನಿಜಾಮನು  ಬ್ರಿಟಿಷರಿಗೆ  ಬಿಟ್ಟುಕೊಟ್ಟ ನಂತರ ಬ್ರಿಟಿಷ್ ಆಳ್ವಿಕೆಗೆ ಒಳಪಟ್ಟಿತು.

ವಿವರವಾದ ಇತಿಹಾಸ 

	ಪೆನುಕೊಂಡವನ್ನು ಸ್ಥಾಪಿಸಿದವನು ಕ್ರಿಯಾಶಕ್ತಿ ಒಡೆಯ.  ವಿಜಯನಗರದ 1 ನೆಯ ಬುಕ್ಕ ಪೆನುಕೊಂಡ ರಾಜ್ಯವನ್ನು ತನ್ನ ಮಗ ವೀರ ವಿರೂಪಣ್ಣ ಒಡೆಯನಿಗೆ ವಹಿಸಿದನೆಂಬುದು ಊರಿನ ಕೋಟೆಯ ಉತ್ತರ ದ್ವಾರದ ಬಳಿಯ ಶಾಸನವೊಂದರಿಂದ ತಿಳಿದುಬರುತ್ತದೆ.  ಈ ಕೋಟೆಯನ್ನು ಕಟ್ಟಿಸಿದವನು ವಿರೂಪಣ್ಣ.  ವಿಜಯನಗರ ಸಾಮ್ರಾಜ್ಯ ಸ್ಥಾಪನೆಯಾದ ಪ್ರಾರಂಭದಲ್ಲೇ ಪೆನುಕೊಂಡ ಅದಕ್ಕೆ ಸೇರಿದ್ದು.  ಸ್ವಲ್ಪಕಾಲ ಕೃಷ್ಣದೇವರಾಯ ಅಲ್ಲಿದ್ದನೆಂದು ಹೇಳಲಾಗಿದೆ.  ತಾಳಿಕೋಟೆ ಯುದ್ಧದ ತರುವಾಯ (1565) ಪೆನುಕೊಂಡ ವಿಜಯನಗರದ ರಾಜಧಾನಿಯಾಗಿತ್ತು.  1577 ರಲ್ಲಿ ಬಿಜಾಪುರದ ಸುಲ್ತಾನ ಅದಕ್ಕೆ ಮುತ್ತಿಗೆ ಹಾಕಿದಾಗ ಅವನಿಗೆ ಕಪ್ಪ ಕಳುಹಿಸಲಾಯಿತು.  ವಿಜಯನಗರದ ಅರಸರು ಈ ನೆಲೆಯನ್ನು ಬಿಟ್ಟು 1585 ರಲ್ಲಿ ಚಂದ್ರಗಿರಿಯನ್ನು ರಾಜಧಾನಿಯಾಗಿ ಮಾಡಿಕೊಂಡರು.  1589 ರಲ್ಲಿ ಗೋಲ್ಕೊಂಡದ ಸುಲ್ತಾನ ಪೆನುಕೊಂಡದ ಮೇಲೆ ದಾಳಿ ನಡೆಸಿದಾಗ ಜಗದೇವರಾಯ ಈ ಪಟ್ಟಣವನ್ನು ರಕ್ಷಿಸಿದ.  1652 ರಲ್ಲಿ ಇದು ಬಿಜಾಪುರ ಸುಲ್ತಾನನ ವಶವಾಯಿತು.  ಒಂದು ಶತಮಾನದ ತರುವಾಯ ಮರಾಠರ ಮುರಾರಿರಾಯನ ಕೈಸೇರಿ, 1762 ರಲ್ಲಿ ಹೈದರನ ಪಾಲಾಯಿತು.  ಟೀಪು ಸುಲ್ತಾನನ ಮರಣದ ವರೆಗೆ (1799) ಇದು ಮೈಸೂರು ರಾಜ್ಯದ ಅಧೀನದಲ್ಲಿದ್ದು, ಅನಂತರ ಬ್ರಿಟಿಷರಿಗೆ ಸೇರಿತ್ತು.  ಪೆನುಕೊಂಡ, ಮದರಾಸು ಪ್ರಾಂತ್ಯದಲ್ಲಿ ಅನಂತಪುರ ಜಿಲ್ಲೆಯ ಒಂದು ತಾಲ್ಲೂಕಾಯಿತು.  ರಾಜ್ಯ ಮರುವಿಂಗಡಣೆಯಾದಾಗ (1956) ಅನಂತಪುರ ಜಿಲ್ಲೆಯ ಭಾಗವಾದ ಪೆನುಕೊಂಡವೂ ಆಂಧ್ರ ಪ್ರದೇಶಕ್ಕೆ ಸೇರಿತು.

		

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ

ಆಂಧ್ರ ಪ್ರದೇಶ
ರಾಮಕೃಷ್ಣ

ರಾಮಕೃಷ್ಣ - ೨೦೦ ಕ್ಕೂ  ಹೆಚ್ಚಿನ ಸಂಖ್ಯೆಯ ಕನ್ನಡ ಚಿತ್ರಗಳಲ್ಲಿ ನಟಿಸಿರುವ  ನಟ. 

ಉತ್ತರ ಕನ್ನಡ ಜಿಲ್ಲೆಯ ಸಿರ್ಸಿ ತಾಲ್ಲೂಕಿನವರು ಇವರು.

ಬಬ್ರುವಾಹನ ಚಿತ್ರದಲ್ಲಿ ಕೃಷ್ಣನ ಪಾತ್ರದ ಮೂಲಕ ಚಿತ್ರರಂಗಕ್ಕೆ ಬಂದರು.  ಪುಟ್ಟಣ್ಣ ಕಣಗಾಲ್ ಅವರ ಅಮೃತ ಘಳಿಗೆ,ಮಾನಸ ಸರೋವರ, ರಂಗನಾಯಕಿ ಚಿತ್ರಗಳಲ್ಲಿ  ಪ್ರಮುಖ ಪಾತ್ರಗಳಲ್ಲಿ ಅಭಿನಯಿಸಿದರು.

ಅಮೃತವರ್ಷಿಣಿ,ಬೆಂಕಿಯಲ್ಲಿ ಅರಳಿದ ಹೂವು ಅವರ ಇತರ ಪ್ರಮುಖ ಚಿತ್ರಗಳು.

‘ರಂಗ ನಾಯಕಿ’ ಚಿತ್ರಕ್ಕೆ ರಾಜ್ಯ ಸರ್ಕಾರದಿಂದ ಶ್ರೇಷ್ಠ ಪೋಷಕ ನಟ, ೧೯೯೮ರಲ್ಲಿ ರಾಜ್ಯೋತ್ಸವ ಪ್ರಶಸ್ತಿ, ‘ಅಮೃತವರ್ಷಿಣಿ’ ಚಿತ್ರಕ್ಕೆ ೧೯೯೬-೯೭ರಲ್ಲಿ ನಾಕ್‌ಔಟ್‌ ಉದಯ ಚಲನಚಿತ್ರ  ಪ್ರಶಸ್ತಿ ಗಳು ಅವರಿಗೆ ಸಿಕ್ಕಿವೆ. 

ಗುಬ್ಬಿ ವೀರಣ್ಣ, ಕೆ.ಬಾಲಚಂದರ್, ರಾಜ್ ಕುಮಾರ್, ರಾಜೇಂದ್ರ ಸಿಂಗ್ ಬಾಬು ಅವರೊಂದಿಗೂ  ಇವರು ಕೆಲಸಮಾಡಿದ್ದಾರೆ

ಮಾತುಗಳು
ಓದು ಮನುಷ್ಯನ್ನು ಬಹಳಷ್ಟು ರೀತಿಯಲ್ಲಿ ಬದಲಾಯಿಸುವ ಶಕ್ತಿ ಹೊಂದಿದೆ ಎಂದು ಖ್ಯಾತ ಚಿತ್ರ ನಟ  ರಾಮಕೃಷ್ಣ ಹೇಳಿದರು.
ಜಾವಗಲ್‌ನಲ್ಲಿ ಕನ್ನಡ ಮತ್ತು ಸಂಸ್ಕೃತಿ  ಇಲಾಖೆ ಸಹಯೋಗದಲ್ಲಿ ಹಿರಿಯ ಗಾಯಕರು ಮತ್ತು ಸಾಹಿತಿಗಳಿಗೆ ಅಭಿನಂದನೆ,  ಕನ್ನಡ ಗೀತ ಗಾಯನ ಹಾಗೂ ಬಾಂಧವ್ಯ ಲೋಕ  ಉದ್ಘಾಟನಾ ಸಮಾರಂಭದಲ್ಲಿ ಮಾತನಾಡಿದ ಅವರು, ನೀರಿಗೂ ಮತ್ತು  ಗಿಡಕ್ಕೂ ಬಾಂಧವ್ಯವಿದ್ದು ಮಕ್ಕಳಲ್ಲಿ ಕನ್ನಡ ಭಾಷೆಯನ್ನು ಕಲಿಸಿ ನಂತರ ಬೇರೆ ಭಾಷೆಗಳನ್ನು ಕಲಿಸಬೇಕು. ಮನುಷ್ಯನ ಬದುಕು ಹಸನಾಗಲು ಮಧುರಬಾಂಧವ್ಯ ಇದ್ದರೆ ಸಾಕು ಎಂದು ನುಡಿದರು.

ಚಲನಚಿತ್ರ ನಟರು
ಹುಲ್ಲಹಳ್ಳಿ

ಹುಲ್ಲಹಳ್ಳಿ - ಕರ್ನಾಟಕ ರಾಜ್ಯದ ಮೈಸೂರು ಜಿಲ್ಲೆಯ ನಂಜನಗೂಡು ತಾಲ್ಲೂಕಿನ ಒಂದು ಗ್ರಾಮ.

ಮೈಸೂರು ಜಿಲ್ಲೆ
ಕೋಶಿಕಾ



ಸಾಂಸ್ಕೃತಿಕ ಸಂಘಟನೆ ಮಕ್ಕಳ ರಂಗಭೂಮಿಯ ಬಗ್ಗೆ 
 ಕೋಶಿಕಾ ಸಾಂಸ್ಕೃತಿಕ ಸಂಘಟನೆಯು ಉಡುಪಿ ಜಿಲ್ಲೆಯ ಚೇರ್ಕಾಡಿ ಎಂಬ ಅತ್ಯಂತ ಹಿಂದುಳಿದ ಗ್ರಾಮದಲ್ಲಿ ಕಳೆದ ೧೫ ವರ್ಷಗಳಿಂದ ಮಕ್ಕಳಿಗಾಗಿ 
ಬೇಸಿಗೆ ಶಿಬಿರಗಳನ್ನು ನಡೆಸಿ ಆ ಮೂಲಕ ಮಕ್ಕಳಲ್ಲಿ ರಂಗಜಾಗೃತಿ ಉಂಟಾಗಲು ಶ್ರಮಿಸುತ್ತಿದೆ. ಇದು ಕೇವಲ ಮಕ್ಕಳ ನಾಟಕಗಳನ್ನೇ ಆಯ್ಕೆ ಮಾಡಿ 
ಮಕ್ಕಳಿಂದಲೇ ಆಡಿಸುತ್ತಿದೆ. ಕೋಶಿಕ ತಂಡ ಇದುವರೆಗೆ ಆಲೀಬಾಬ ಮತ್ತು ನಲವತ್ತು ಕಳ್ಳರು, ಪುಷ್ಪರಾಣಿ, ಅಪಕಾರಿಯ ಕತೆ, ಪಂಜರಶಾಲೆ, ಅಜ್ಜಿ ಕತೆ, 
ಗಿಡ್ಡೂ ಟೇಲರನ ಸಾಹಸಗಳು, ಹೆಡ್ಡಾಯನ ಮುಂತಾದ ನಾಟಕಗಳನ್ನು ಸಿದ್ಧಪಡಿಸಿ ರಾಜ್ಯದಲ್ಲೆಡೆ ಪ್ರದರ್ಶಿಸಿದ್ದು ಮಾತ್ರವಲ್ಲದೆ ಕೇರಳ, ಮತ್ತು ತಮಿಳುನಾಡು 
ರಾಜ್ಯಗಳಲ್ಲೂ ಪ್ರದರ್ಶಿಸಿ ರಂಗಾಸಕ್ತರ ಮೆಚ್ಚಿಗೆ ಗಳಿಸಿದೆ.

ಸಾಂಸ್ಕೃತಿಕ ಸಂಸ್ಥೆಗಳು
ವರ್ಸೈಲ್ಸ್ ಒಪ್ಪಂದ (1919)

ವರ್ಸೈಲ್ಸ್ ಒಪ್ಪಂದ (1919), (ಫ್ರೆಂಚ್: Traité de Versailles) ,ಪ್ಯಾರಿಸಿನ ಶಾಂತಿ ಸಮ್ಮೇಳನದಿಂದ ಮೂಡಿಬಂದ ಮೊಟ್ಟ  ಮೊದಲ ಪ್ರಮುಖ ಒಪ್ಪಂದವಾಗಿದೆ. ವರ್ಸೈಲ್ಸ್ ಒಡಂಬಡಿಕೆಯು ಮೊದಲ ವಿಶ್ವ ಸಮರದ ಅಂತ್ಯಕ್ಕೆ ತಂದ ಶಾಂತಿ ಒಪ್ಪಂದಗಳಲ್ಲಿ ಅತ್ಯಂತ ಮುಖ್ಯವಾಗಿತ್ತು. ಈ ಒಪ್ಪಂದವು ಜರ್ಮನಿ ಮತ್ತು ಮೈತ್ರಿ ಕೂಟದ ನಡುವಿನ ಯುದ್ಧವನ್ನು ಕೊನೆಗೊಳಿಸಿತು. ಆರ್ಚ್ ಡ್ಯೂಕ್ ಫ್ರಾನ್ಜ್ ಫರ್ಡಿನ್ಯಾಂಡ್ನ ಹತ್ಯೆಯ ಐದು ವರ್ಷಗಳ ನಂತರ, 28 ಜೂನ್ 1919 ರಂದು ವರ್ಸೈಲ್ಸ್ನಲ್ಲಿ ಇದನ್ನು ಸಹಿ ಹಾಕಲಾಯಿತು. ಮೊದಲ ವಿಶ್ವ ಯುದ್ದದ ಜರ್ಮನ್ ಭಾಗದಲ್ಲಿ ಇತರ ಕೇಂದ್ರ ಅಧಿಕಾರಗಳು ಪ್ರತ್ಯೇಕ ಒಪ್ಪಂದಗಳಿಗೆ ಸಹಿ ಹಾಕಿದವು.  11 ನವೆಂಬರ್ 1918 ರಂದು ಸಹಿ ಹಾಕಿದ ಕದನವಿರಾಮವು ನಿಜವಾದ ಹೋರಾಟವನ್ನು ಕೊನೆಗೊಳಿಸಿದರೂ, ಶಾಂತಿ ಒಪ್ಪಂದವನ್ನು ಅಂತ್ಯಗೊಳಿಸಲು ಪ್ಯಾರಿಸ್ ಪೀಸ್ ಕಾನ್ಫರೆನ್ಸ್ನಲ್ಲಿ ಆರು ತಿಂಗಳ ಒಕ್ಕೂಟದ ಸಮಾಲೋಚನೆಯನ್ನು ತೆಗೆದುಕೊಂಡಿತು. ಈ ಒಡಂಬಡಿಕೆಯು 21 ಅಕ್ಟೋಬರ್ 1919 ರಂದು ಲೀಗ್ ಆಫ್ ನೇಷನ್ಸ್ನ ಸಚಿವಾಲಯದಿಂದ ನೋಂದಾಯಿಸಲ್ಪಟ್ಟಿತು.

ಒಪ್ಪಂದದ ಹಲವು ನಿಬಂಧನೆಗಳ ಪೈಕಿ, ಯುದ್ಧದ ಸಮಯದಲ್ಲಿ "ಜರ್ಮನಿ ಮತ್ತು ತನ್ನ ಮಿತ್ರರಾಷ್ಟ್ರಗಳ ಜವಾಬ್ದಾರಿಯನ್ನು ಎಲ್ಲಾ ನಷ್ಟ ಮತ್ತು ಹಾನಿಗಳಿಗೆ ಕಾರಣವಾಗುವ" ಜರ್ಮನಿ  ಯುದ್ಧದ ಅಪರಾಧಿ ಎಂದು  ಹೆಸರಾಯಿತು. ಈ ಒಪ್ಪಂದವು ಜರ್ಮನಿಯನ್ನು ನಿಶ್ಯಸ್ತ್ರಗೊಳಿಸಲು, ಗಣನೀಯ ಪ್ರಮಾಣದ ಪ್ರಾದೇಶಿಕ ರಿಯಾಯಿತಿಗಳನ್ನು ನೀಡಿತು, ಮತ್ತು ಕೆಲವು ದೇಶಗಳಿಗೆ ಪ್ರವೇಶ ಒಪ್ಪಂದಗಳನ್ನು ಮಾಡಿತು. 1921 ರಲ್ಲಿ ಈ ನಷ್ಟದ ಒಟ್ಟು ವೆಚ್ಚ 132 ಬಿಲಿಯನ್ ಅಂಕಗಳನ್ನು (ನಂತರ $ 31.4 ಶತಕೋಟಿ ಅಥವಾ £ 6.6 ಬಿಲಿಯನ್, ಸರಿಸುಮಾರಾಗಿ ಯುಎಸ್ $ 442 ಬಿಲಿಯನ್ ಅಥವಾ 2017 ರಲ್ಲಿ ಯುಕೆ £ 284 ಬಿಲಿಯನ್ ಸಮನಾಗಿರುತ್ತದೆ) ಮೌಲ್ಯಮಾಪನ ಮಾಡಲಾಯಿತು. ಅರ್ಥಶಾಸ್ತ್ರಜ್ಞರು, ಮುಖ್ಯವಾಗಿ ಜಾನ್ ಮೇನಾರ್ಡ್ ಕೀನ್ಸ್, ಒಪ್ಪಂದವು ತೀರಾ ಕಠಿಣವಾಗಿತ್ತು- ಅಲ್ಲದೇ ಮರುಪಾವತಿಗಳ ಲೆಕ್ಕಾಚಾರವು ವಿಪರೀತ ಮತ್ತು ಪ್ರತಿ-ಉತ್ಪಾದಕವಾದ ಅಭಿಪ್ರಾಯವಾಗಿತ್ತು, ಅಂದಿನಿಂದ, ನಡೆಯುತ್ತಿರುವ ಚರ್ಚೆಯ ವಿಷಯವಾಗಿದೆ ಹಲವಾರು ದೇಶಗಳ ಇತಿಹಾಸಕಾರರು ಮತ್ತು ಅರ್ಥಶಾಸ್ತ್ರಜ್ಞರು. ಮತ್ತೊಂದೆಡೆ, ಫ್ರೆಂಚರ ಮಾರ್ಷಲ್ ಫರ್ಡಿನ್ಯಾಂಡ್ ಫೊಚ್ನಂತಹ  ಮಿತ್ರರಾಷ್ಟ್ರಗಳ ಪ್ರಮುಖ ವ್ಯಕ್ತಿಗಳು ಜರ್ಮನಿಯು ತುಂಬಾ ಸೌಮ್ಯವಾಗಿ ಚಿಕಿತ್ಸೆ ನೀಡುವ ಒಪ್ಪಂದವನ್ನು ಟೀಕಿಸಿದರು.

ವಿಜಯಶಾಲಿಗಳ ಪೈಕಿ ಈ ಪೈಪೋಟಿಯ ಮತ್ತು ಕೆಲವೊಮ್ಮೆ ವಿವಾದಾಸ್ಪದ ಗುರಿಗಳ ಫಲಿತಾಂಶವು ಒಂದು ವಿಷಯವಾಗಲಿಲ್ಲ, ಅದು ಜರ್ಮನಿಯು ಶಾಂತವಾಗಲಿಲ್ಲ ಅಥವಾ ಸಮಾಧಾನಗೊಂಡಿರಲಿಲ್ಲ, ಅಥವಾ ಅದು ಶಾಶ್ವತವಾಗಿ ದುರ್ಬಲಗೊಂಡಿರಲಿಲ್ಲ. ಒಪ್ಪಂದದಿಂದ ಉಂಟಾಗುವ ಸಮಸ್ಯೆಗಳು ಲೋಕಾರ್ನೋ ಒಪ್ಪಂದಗಳಿಗೆ ಕಾರಣವಾಗುತ್ತವೆ, ಇದು ಜರ್ಮನಿ ಮತ್ತು ಇತರ ಐರೋಪ್ಯ ಶಕ್ತಿಗಳ ನಡುವಿನ ಸಂಬಂಧವನ್ನು ಸುಧಾರಿಸಿತು, ಮತ್ತು ರಿಪರೇಷನ್ ಸಿಸ್ಟಮ್ನ ಮರು-ಸಮಾಲೋಚನೆಯು ಡಾವೆಸ್ ಯೋಜನೆ, ಯಂಗ್ ಯೋಜನೆ, ಮತ್ತು ಮರುಪಾವತಿಗಳ ಅನಿರ್ದಿಷ್ಟ ಮುಂದೂಡಿಕೆ 1932 ರ ಲಾಸನ್ನಿನ ಸಮಾವೇಶದಲ್ಲಿ.

ಇದನ್ನು "ವರ್ಸೇಲ್ಸ್ ಕಾನ್ಫರೆನ್ಸ್" ಎಂದು ಕರೆಯಲಾಗುತ್ತದೆ, ಆದಾಗ್ಯೂ, ಒಪ್ಪಂದದ ನಿಜವಾದ ಸಹಿ ಮಾತ್ರ ಐತಿಹಾಸಿಕ ಅರಮನೆಯಲ್ಲಿ ನಡೆಯಿತು. ಬಹುತೇಕ ಸಮಾಲೋಚನೆಗಳು ಪ್ಯಾರಿಸ್ ನಲ್ಲಿ ನಡೆದ್ದಿದ್ದವು,

ಉಲ್ಲೇಖಗಳು

ಅಂತರರಾಷ್ಟ್ರೀಯ ಕಾನೂನು
ಖಗೋಳವಿದ್ಯೆ

ಖಗೊಳದಲ್ಲಿ ಇರುವ ನೀಗೂಡಗಳನ್ನು ತಿಳಿಯುವ ಸ೦ಗತಿಗಳು  ಉದಾಹರಣೆಗೆ :ಗ್ರಹಗಳು,ನಕ್ಶತ್ರಗಳು,ಸೌರಮ೦ಡಲ,ಇತ್ಯಾದಿ

ಖಗೋಳಶಾಸ್ತ್ರ
ಉಳ್ಳಾಲ

ಉಳ್ಳಾಲ   ಇದು ಮಂಗಳೂರಿನಿಂದ ೮ ಕಿ.ಮೀ. ದಕ್ಷಿಣಕ್ಕೆ ನೇತ್ರಾವತಿ ನದಿಯ ದಡದಲ್ಲಿರುವ ಒಂದು ಪಟ್ಟಣ.ಇದು ೧೬ ನೆಯ ಶತಮಾನದಲ್ಲಿದ್ದ ಅಬ್ಬಕ್ಕ ರಾಣಿಯ ರಾಜಧಾನಿಯಾಗಿತ್ತು.ಇವಳ ಕುಲದೈವವಾದ  ಸೋಮನಾಥ ದೇವರ ಸುಂದರ ದೇವಾಲಯವಿದೆ. ಮುಸ್ಲಿಂ ಸಮುದಾಯದ ಪ್ರಸಿದ್ದ ಮಸೀದಿಯೊಂದು ಇಲ್ಲಿದೆ. ಇಲ್ಲಿ ಐದು ವರ್ಷಕ್ಕೊಮ್ಮೆ ನಡೆಯುವ ಉರೂಸ್ ಬಹಳ ಪ್ರಸಿದ್ಧಿಯಾಗಿದೆ. ಸೋಮೇಶ್ವರ ಕಡಲ ಕಿನಾರೆ ಪ್ರವಾಸಿ ಆಕರ್ಷಣೆಯ ಕೇಂದ್ರ.

ಕವಿ ಉಲ್ಲಾಳ ಮಂಗೇಶರಾಯರು ಈ ಊರಿನವರು.

ಇತಿಹಾಸ 
ಪುತ್ತಿಗೆಯ ಚೌಟ ಅರಸುಮನೆತನದ ಒಂದು ಶಾಖೆಯ ರಾಜರು ಉಳ್ಳಾಲವನ್ನು ಆಳುತ್ತಿದ್ದರು. ಇಲ್ಲಿಯ ಸೋಮನಾಥ ಅವರ ಕುಲದೇವರು. 16ನೆಯ ಶತಮಾನದಲ್ಲಿ ರಾಜ್ಯಭಾರ ಮಾಡುತ್ತಿದ್ದ ಅಬ್ಬಕ್ಕ ಈ ಶಾಖೆಯಲ್ಲಿ ಪ್ರಸಿದ್ಧಳು. ವಿದೇಶಿಯರ ಬಲವನ್ನು ಮುರಿಯಲು ಸರ್ವಪ್ರಯತ್ನಮಾಡಿದ ಈ ವೀರರಾಣಿ ಪೋರ್ಚುಗೀಸರಿಗೆ ಸಿಂಹಸ್ವಪ್ನವಾಗಿದ್ದಳು. ಆಕೆಯ ತರುವಾಯ ಉಲ್ಲಾಳ ರಾಜ್ಯವನ್ನಾಳಿದ ಆಕೆಯ ಮಗಳು ಕಾರ್ಕಳದ ಅರಸರೊಡನೆ ಯುದ್ಧ ಮಾಡಿ ಸತ್ತಳು. ಆಕೆಯ ಮಗ ಚಿಕ್ಕರಾಯ (1606-28) ಬಿದನೂರು ವೆಂಕಟಪ್ಪನಾಯಕನ ನೆರವನ್ನು ಪಡೆದು ಕಾರ್ಕಳದ ಅರಸನನ್ನು ಸೋಲಿಸಿದ (1608). ಭೋಜರಾಜನ ಆಳ್ವಿಕೆಯಲ್ಲಿ (1630-44) ಉಳ್ಳಾಲ ಬಿದನೂರು ಸಂಸ್ಥಾನಕ್ಕೆ ಸೇರಿತು.

ಆಕರ್ಷಣೆಗಳು 

ಉಳ್ಳಾಲದಲ್ಲಿ - ಕೋಟೆಪುರ, ಕೋಡಿ,ಅಬ್ಬಕ ನಗರ,ಉಳ್ಳಾಲ ಉಳಿಯ, ಉಳ್ಳಾಲ ಪೇಟೆ, ಮುಕ್ಕಚೇರಿ, ಮಾಸ್ತಿಕಟ್ಟೆ, ಒಂಬತ್ತು ಕೆರೆ, ಮೊಗವೀರ ಪಟ್ಟಣ, ಮದನಿ ನಗರ, ಹಳೆ ಕೋಟೆ ಇದು ಕೆಲವು ಸ್ಥಳಗಳ ಹೆಸರು. 

ಉಳ್ಳಾಲದಲ್ಲಿ ಕೋಟೆ ಮತ್ತು ಅರಮನೆಯ ಅವಶೇಷಗಳಿವೆ. ಸೋಮನಾಥ ದೇವಾಲಯದಲ್ಲಿ ಇಟಾಲಿಯನ್ ಶೈಲಿಯ ಹಲವು ಸುಂದರ ಶಿಲ್ಪಗಳಿವೆ. ಊರಿನಿಂದ ಸು.9ಕಿಮೀ ದೂರದಲ್ಲಿ ಉಳ್ಳಾಲ ಅರಸರ ಭದ್ರತಾಣವಾಗಿದ್ದ ಉಚ್ಚಿಲ ಕೋಟೆ ಮತ್ತು ಮಣೇಲ ಅರಮನೆ ಇವೆ. ಕಾರ್ಕಳದ ಭೈರರಸ ಒಡೆಯರೂ ಇಲ್ಲಿ ಅರಮನೆಗಳನ್ನು ಕಟ್ಟಿದ್ದರೆಂದು ಹೇಳಿಕೆ.

ಸಯ್ಯದ್ ಮೊಹಮ್ಮದ್ ಶರೇಫ಼ುಲ್ ಮದನಿ ದರ್ಗಾ, ಶ್ರೀ ಚೀರುಂಬ ಬಗವಥಿ ದೇವಾಲಯ, ಸೋಮೇಶ್ವರ ದೇವಾಲಯ, ಕಡಪರ ಜಾರ ದರ್ಗಾ, ಬೇಸಿಗೆ ಸ್ಯಾಂಡ್ಸ್ ಬೀಚ್ ರೆಸಾರ್ಟ್, ರಾಣಿಪುರ ರಾಣಿ ಅಬ್ಬಕ್ಕ ಚೌಟ ಫೋರ್ಟ್, ಕೆ ಪಂಡ್ಯರಾಜ ಬಲ್ಲಾಳ್ ಇನ್ಸ್ಟಿಟ್ಯೂಟ್ ಮತ್ತು ನರ್ಸಿಂಗ್ ಕಾಲೇಜು, ಸಯ್ಯಿದ್ ಮದನಿ ಕಾಲೇಜುಗಳಂತೆ ಐತಿಹಾಸಿಕ ನೆಲೆಗಳಿಗೆ ಅತ್ಯಂತ ಪ್ರಸಿದ್ಧವಾಗಿದೆ. ಇಲ್ಲಿನ ಮೀನು ಊಟ ಮತ್ತು ತೈಲ ಸಸ್ಯ ತುಂಬಾ ಪ್ರಸಿದ್ಧ. 

16ನೆಯ ಶತಮಾನದಲ್ಲಿ ಫ್ರಾನ್‍ಸಿಸ್ಕನ್ ಪಾದ್ರಿಗಳು ಕಟ್ಟಿಸಿದ ಚರ್ಚ್ ನಗರದಲ್ಲಿದೆ. .

ಸೈಯದ್‍ಮಹಮ್ಮದ್ ಷರೀಫ ಮದನೀ ದರ್ಗಾ 
ಉಲ್ಲಾಳದಲ್ಲಿರುವ ಸೈಯದ್ ಮಹಮ್ಮದ್ ಷರೀಫ ಮದನೀ ಅವರ ದರ್ಗಾ ಬಹು ಪ್ರಸಿದ್ಧ. ಈ ಸಂತರು ಸು.400 ವರ್ಷಗಳ ಹಿಂದೆ ಮದೀನಾದಿಂದ ಬಂದು ಇಲ್ಲಿನ ಮೇಲಂಗಡಿ ಮಸೀದಿಯಲ್ಲಿ ನೆಲಸಿ ಇಲ್ಲಿಯೇ ಮದುವೆಯಾಗಿ ಅನೇಕ ಪವಾಡಗಳನ್ನು ಮೆರೆಸಿ ಜನಮನ್ನಣೆ ಗಳಿಸಿದರೆಂದು ಪ್ರತೀತಿ. ಇವರ ಗೌರವಾರ್ಥ ಐದು ವರ್ಷಗಳಿಗೊಮ್ಮೆ ಉರುಸ್ ನಡೆಯುತ್ತದೆ. ಎಲ್ಲ ಜಾತಿಮತಗಳ ಜನ ಇಲ್ಲಿಗೆ ಬರುತ್ತಾರೆ. ಸಂತರ ಮರಣಾನಂತರ ಕಟ್ಟಿದ ದರ್ಗಾ ನಾಲ್ಕು ಬಾರಿ ಪುನರ್ನಿರ್ಮಾಣವಾಯಿತು. ಇಂದು ಇರುವ ಭವ್ಯ ಕಟ್ಟಡ 1970ರ ರಚನೆ. ಈ ದರ್ಗಾದ ಆಡಳಿತವರ್ಗ ಅರಬ್ಬೀ ಕಾಲೇಜು ಮತ್ತು ಪ್ರೌಢಶಾಲೆಯನ್ನು ನಡೆಸುತ್ತಿದೆ.

ಉಲ್ಲೇಖಗಳು

ಕರ್ನಾಟಕದ ಪ್ರವಾಸಿ ತಾಣಗಳು
ದಕ್ಷಿಣ ಕನ್ನಡ ಜಿಲ್ಲೆಯ ತಾಲೂಕುಗಳು
ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಉಪ್ಪಿನಂಗಡಿ

Articles with short description
Short description matches Wikidata

ಉಪ್ಪಿನಂಗಡಿ ಅಥವಾ ಉಬರ್ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ಒಂದು ಪಟ್ಟಣವಾಗಿದೆ. ಇದು ಒಂದು ಕಡೆ ಕುಮಾರಧಾರ ನದಿ ಮತ್ತು ಇನ್ನೊಂದು ಕಡೆ ನೇತ್ರಾವತಿ ನದಿಯಿಂದ ಸುತ್ತುವರಿದಿದೆ. ಪಟ್ಟಣದ ಸುತ್ತಮುತ್ತಲಿನ ಎರಡು ನದಿಗಳು ಮಳೆಗಾಲದಲ್ಲಿ ಉಗಮಿಸಿದಾಗ ಮತ್ತು ಸಂಧಿಸಿದಾಗ ಇದನ್ನು "ಸಂಗಮ್" ಎಂದು ಕರೆಯಲಾಗುತ್ತದೆ, ಇದು ಸಂಗಮಕ್ಕೆ ಸಂಸ್ಕೃತ ಪದವಾಗಿದೆ. ಸಂಗಮವು ಒಂದು ಪ್ರಮುಖ ಘಟನೆಯಾಗಿದೆ ಏಕೆಂದರೆ ಸುತ್ತಮುತ್ತಲಿನ ಹಳ್ಳಿಗಳ ಜನರು ವಿಲೀನವನ್ನು ವೀಕ್ಷಿಸಲು ನದಿ ದಡಗಳಲ್ಲಿ ಕಿಕ್ಕಿರಿದು ಸೇರುತ್ತಾರೆ. ಉಪ್ಪಿನಂಗಡಿಯ ಜನಸಂಖ್ಯೆ ಒಟ್ಟು 7,172.

1923 ರಲ್ಲಿ ಉಪ್ಪಿನಂಗಡಿ ಪಟ್ಟಣವು ಅತಿಯಾದ ಪ್ರವಾಹದಿಂದಾಗಿ ಕೊಚ್ಚಿಕೊಂಡುಹೋಯಿತು ಮತ್ತು ಅದರ ನ್ಯಾಯಾಲಯಗಳನ್ನು ಪುತ್ತೂರಿಗೆ ಸ್ಥಳಾಂತರಿಸಲಾಯಿತು. 1974ರಲ್ಲಿ ತೀವ್ರ ಪ್ರವಾಹವೂ ಉಂಟಾಯಿತು.

ಉಪ್ಪಿನಂಗಡಿ ಪಟ್ಟಣವು 53 ಮೀಟರ್ ಎತ್ತರದಲ್ಲಿದೆ. ಉಪ್ಪಿನಂಗಡಿಯನ್ನು "ದಕ್ಷಿಣ ಕಾಶಿ" ಎಂದೂ ಕರೆಯುತ್ತಾರೆ. ಗುಪ್ತಗಾಮಿನಿ ಎಂದು ಕರೆಯಲ್ಪಡುವ ಇತರ ಎರಡು ನದಿಗಳೊಂದಿಗೆ ಮೂರನೇ ನದಿಯ ಸಂಗಮವೂ ಇದೆ ಎಂದು ನಂಬಲಾಗಿದೆ. ಇದು ಸಹಸ್ರಲಿಂಗೇಶ್ವರ ದೇವಸ್ಥಾನಕ್ಕೆ ಹೆಸರುವಾಸಿಯಾಗಿದೆ

ದಂತಕಥೆ 
ಇದರ ದಂತಕಥೆಯು ಮಹಾಭಾರತದ ಕಾಲದಿಂದಲೂ ಇದೆ. ರಾಜ ಯುಧಿಷ್ಠಿರನು ರಾಜಸೂಯ ಯಜ್ಞವನ್ನು (ಅವನ ಸಾರ್ವಭೌಮತ್ವವನ್ನು ಘೋಷಿಸಲು) ಮಾಡಲು ನಿರ್ಧರಿಸಿದಾಗ, ಅವನು ಭೀಮನನ್ನು ಇಂದಿನ ಉಪ್ಪಿನಂಗಡಿಗೆ ಕಳುಹಿಸಿದನು ಎಂದು ಸ್ಕಂದ ಪುರಾಣ ಹೇಳುತ್ತದೆ. ಅಲ್ಲಿ, ಪುರುಷ ಮೃಗ ಎಂಬ ದೊಡ್ಡ ದೈತ್ಯ ಪ್ರಾಣಿಯು ಅವನನ್ನು ಆಕ್ರಮಣ ಮಾಡಿತು. ದಾಳಿಯನ್ನು ತಪ್ಪಿಸಲು, ಅವನು ತನ್ನ ಒಂದು ಕೂದಲನ್ನು ಬೀಳಿಸಿದನು, ಅದು ತಕ್ಷಣವೇ ಶಿವಲಿಂಗವಾಗಿ ಮಾರ್ಪಟ್ಟಿತು. ಇದನ್ನು ನೋಡಿದ ಪುರುಷ ಮೃಗ ಲಿಂಗವನ್ನು ಪೂಜಿಸಲು ನಿಲ್ಲಿಸಿದನು ಮತ್ತು ನಂತರ ಆಕ್ರಮಣಕ್ಕೆ ಮುಂದಾದನು. ಭೀಮನು ಮತ್ತೆ ಒಂದು ಕೂದಲನ್ನು ಬೀಳಿಸಿದನು, ಅದು ಮತ್ತೊಂದು ಶಿವಲಿಂಗವಾಗಿ ಮಾರ್ಪಟ್ಟಿತು. ಇದು ಸ್ವಲ್ಪ ಸಮಯದವರೆಗೆ ಸಂಭವಿಸಿತು. ಅಂತಿಮವಾಗಿ, ಅವನು ತನ್ನ ಒಂದು ಹಿಡಿ ಕೂದಲನ್ನು ಬೀಳಿಸಿದನು, ಅದು ತಕ್ಷಣವೇ ಸಾವಿರ ಶಿವಲಿಂಗಗಳಾಗಿ ಮಾರ್ಪಟ್ಟಿತು. ಪುರುಷ ಮೃಗ ಎಲ್ಲಾ ಲಿಂಗಗಳನ್ನು ಪೂಜಿಸಲು ನಿಲ್ಲಿಸಿದನು, ತಪ್ಪಿಸಿಕೊಳ್ಳಲು ಸಮಯವನ್ನು ನೀಡುತ್ತಾನೆ. ಕುಮಾರಧಾರಾ ಮತ್ತು ನೇತ್ರಾವತಿ ನದಿಗಳ ಸಂಗಮ (ಸಂಗಮ) ದೇವಸ್ಥಾನದ ಬಳಿ ನಡೆಯುತ್ತದೆ. ಆದರೆ, ಮಳೆಗಾಲದಲ್ಲಿ ಈ ಸಂಗಮ ನೇರವಾಗಿ ಗರ್ಭಗುಡಿಯ ಮುಂದೆ ನಡೆಯುತ್ತದೆ. ನದಿಗಳ ನೀರಿನಲ್ಲಿ ಸ್ನಾನ ಮಾಡಲು ಇದು ಮಂಗಳಕರ ಕ್ಷಣವೆಂದು ಪರಿಗಣಿಸಲಾಗಿದೆ. ಮರಳಿನ ಆಳದಲ್ಲಿ ಅಡಗಿರುವ 1000 ಶಿವಲಿಂಗಗಳು ಮರಳು ಕಡಿಮೆಯಾದಾಗ ಬಹಿರಂಗಗೊಳ್ಳುತ್ತವೆ ಎಂದು ಹೇಳಲಾಗುತ್ತದೆ.

ಸಾರಿಗೆ 
ಉಪ್ಪಿನಂಗಡಿ ದಕ್ಷಿಣ ಕನ್ನಡ ಜಿಲ್ಲೆಯ ಪಶ್ಚಿಮ ಘಟ್ಟಗಳ ತಪ್ಪಲಿನಲ್ಲಿದೆ, ಸುತ್ತಲೂ ಕಾಡುಗಳಿಂದ ಆವೃತವಾಗಿದೆ. ಉಪ್ಪಿನಂಗಡಿಯು ಮಂಗಳೂರಿನಿಂದ ಬೆಂಗಳೂರಿಗೆ ಸಂಪರ್ಕ ಕಲ್ಪಿಸುವ ರಾಷ್ಟ್ರೀಯ ಹೆದ್ದಾರಿ 75 ರಲ್ಲಿದೆ . ಈ ಸ್ಥಳದಿಂದ ಮಂಗಳೂರು ಮತ್ತು ಅದರ ತಾಲೂಕು ಕೇಂದ್ರವಾದ ಪುತ್ತೂರಿಗೆ ಮತ್ತು ಕುಕ್ಕೆ ಸುಬ್ರಹ್ಮಣ್ಯಕ್ಕೆ ಆಗಾಗ್ಗೆ ಬಸ್ ಮತ್ತು ಟ್ಯಾಕ್ಸಿ ಸೇವೆಗಳಿವೆ. 12 ದೂರದಲ್ಲಿರುವ ಪುತ್ತೂರು ರೈಲು ನಿಲ್ದಾಣವು ಹತ್ತಿರದ ರೈಲು ನಿಲ್ದಾಣವಾಗಿದೆ ಕಿ.ಮೀ. ಹತ್ತಿರದ ವಿಮಾನ ನಿಲ್ದಾಣವೆಂದರೆ ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ 55 ಕಿಮೀ ದೂರದಲ್ಲಿದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 http://www.fallingrain.com/world/IN/19/Uppinangadi.html
 ಹೆರಾಲ್ಡ್ ಎ. ಸ್ಟೀವರ್ಟ್, ಎ ಹ್ಯಾಂಡ್‌ಬುಕ್ ಟು ಸೌತ್ ಕೆನರಾ, 1895
 http://www.sunmediaonline.com/indiachroniclenovember/travel.html 
 ಸೌತ್ ಕೆನರಾ ಗೆಜೆಟಿಯರ್ಸ್ 1894,1938,1973
ದಕ್ಷಿಣ ಕನ್ನಡ ಜಿಲ್ಲೆಯ ನಗರಗಳು ಮತ್ತು ಪಟ್ಟಣಗಳು
ಉಪ್ಪುಂದ

ಉಪ್ಪುಂದ  ಇದು ಉಡುಪಿ ಜಿಲ್ಲೆಯ ಬೈಂದೂರು ತಾಲೂಕಿನಲ್ಲಿರುವ ಒಂದು ಪುಟ್ಟ ಊರು. ಒಂದು ಬದಿಯಲ್ಲಿ ಅರಬ್ಬಿ ಸಮುದ್ರ ಹಾಗೂ ಒಂದು ಬದಿಯಲ್ಲಿ ಸಣ್ಣ ಬೆಟ್ಟಗಳಿಂದ ಕೂಡಿ ಸುಂದರವಾಗಿ ಕಾಣುತ್ತದೆ. ಈ ಊರು ಮಂಗಳೂರಿನಿಂದ ೧೧೯ ಕಿ.ಮಿ. ದೂರವಿದೆ. ಈ ಊರಿಗೆ ಹತ್ತಿರವಿರುವ ವಿಮಾನ ನಿಲ್ದಾಣ ಮಂಗಳೂರಿನ ವಿಮಾನ ನಿಲ್ದಾಣ. ೧೯೫೧ ತನಕ ಇದು ಮದ್ರಾಸ್ ರಾಜ್ಯದ ಭಾಗವಾಗಿತ್ತು.

ಇತಿಹಾಸ
ಇದರ ಮೊದಲ ಹೆಸರು ಉಪ್ಪುಗುಂದ.ಇಲ್ಲಿ ಪುರಾತನವಾದ ದುರ್ಗಾಪರಮೇಶ್ವರಿ ದೇವಸ್ಥಾನವಿದೆ.ಇದರಲ್ಲಿ ಇತಿಹಾಸಕ್ಕೆ ಸಂಬಂದಿಸಿದಂತೆ ಮೂರು ಶಾಸನಗಳಿವೆ.

ಜನಸಂಖ್ಯೆ
೨೦೦೧ ರ ಜನಗಣತಿಯಂತೆ ಇಲ್ಲಿ ೫೨೨೧ ಪುರುಷರು ಮತ್ತು ೫೮೫೨ ಮಹಿಳೆಯರು ಸೇರಿದಂತೆ ೧೦೦೭೩ ಜನರು ವಾಸಮಾಡುತ್ತಿದ್ದಾರೆ.

ಬಾಹ್ಯಸಂಪರ್ಕ
 http://www.rppuranik.webs.com/ 
 http://Udupi.nic.in/
ಉಡುಪಿ ಜಿಲ್ಲೆ
ಕುಂದಾಪುರ ತಾಲ್ಲೂಕು
ಅಳದಂಗಡಿ

ಅಳದಂಗಡಿ ಇದು ಬೆಳ್ತಂಗಡಿ ತಾಲೂಕಿನಲ್ಲಿರುವ ಒಂದು ಸಣ್ಣ ಹಳ್ಳಿ. ಇದು ಅಜಿಲ ಅರಸರ ವಾಸಸ್ಥಾನವಾಗಿತ್ತು.ಫಲ್ಗುಣಿ ನದಿಯ ದಡದಲ್ಲಿದೆ. ಇಲ್ಲಿ ಅರ್ದನಾರೀಶ್ವರ ದೇವಸ್ಥಾನ, ಸೋಮನಾಥ ದೇವಸ್ಥಾನ ಮತ್ತು ಒಂದು ಬಸದಿ ಇದೆ. ಬೆಳ್ತಂಗಡಿಯಿಂದ ೧೨ ಕಿ.ಮೀ.ದೂರದಲ್ಲಿ ಕಾರ್ಕಳ ರಸ್ತೆಯಲ್ಲಿದೆ.

ಇತಿಹಾಸ
ಇದು ಅಜಿಲ ಅರಸರ ಎರಡನೆಯ ರಾಜಧಾನಿಯಾಗಿ ಗುರುತಿಸಲ್ಪಟ್ಟಿತ್ತು.೧೪೧೫ರ ಒಂದು ಶಾಸನದ ಪ್ರಕಾರ ಇದನ್ನು ಅಳುವಪುರ ಎಂದೂ ಕರೆಯಲಾಗುತ್ತಿತ್ತು.

ಉಲ್ಲೇಖಗಳು
ದಕ್ಷಿಣ ಕನ್ನಡ ಜಿಲ್ಲೆ
ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಬೈಲಂಗಡಿ

ಪ್ರ

ಬೈಲಂಗಡಿಯು ಬೆಳ್ತಂಗಡಿ ತಾಲೂಕಿನಲ್ಲಿರುವ ಒಂದು ಸಣ್ಣ ಹಳ್ಳಿ. ಇದು ೧೬೦೦ರಲ್ಲಿ ಆಳ್ವಿಕೆಯಲ್ಲಿದ್ದ ಮೂಲ ಅರಸರ ರಾಜಧಾನಿಯಾಗಿತ್ತು.ಇಲ್ಲಿ ಒಂದು ಸಣ್ಣ ಬಸದಿ ಇದೆ. ಬೆಳ್ತಂಗಡಿಯಿಂದ ೨೨ ಕಿ.ಮೀ ದೂರದಲ್ಲಿರುವ ಇದು ಸುತ್ತ ಪಶ್ಚಿಮ ಘಟ್ಟಗಳ ಸಣ್ಣ ಪುಟ್ಟ ಬೆಟ್ಟಗಳಿಂದ ಆವೃತ್ತವಾಗಿದ್ದು ಸುಂದರವಾಗಿದೆ.

ಇತಿಹಾಸ
ಇದು ಕ್ರಿ.ಶ. ೧೬-೧೭ನೆಯ ಶತಮಾನದಲ್ಲಿ ಮೂಲ ಅರಸರ ರಾಜಧಾನಿಯಾಗಿತ್ತು. ಮೂಲ ಅರಸರು ಹಲವು ಮಾಗಣೆಗಳ ಒಡೆಯರಾಗಿದ್ದರು.ಕಥೆಯ ಪ್ರಕಾರ ಮೂಲ ಅರಸಿ ಸೋಮಲಾ ದೇವಿಗೂ ಅವಳ ಗಂಡ ಬಂಗಾಡಿಯ ಅರಸ ಬಂಗ ಅರಸನಿಗೂ ಅನಂತ ವೃತದ ವಿಷಯದಲ್ಲಿ ಜಗಳವಾಗಿ ದೊಡ್ಡ ಯುದ್ಧಕ್ಕೆ ಕಾರಣವಾಯಿತು. ಈ ಯುದ್ಧದಲ್ಲಿ ಬಂಗ ಅರಸ ಅರಸ ಕೊಲ್ಲಲ್ಪಟ್ಟ (ಕ್ರಿ. ಶ. ೧೬೩೦). ಇದರಿಂದ ನೊಂದ ಸೋಮಲಾ ದೇವಿಯು ಪಶ್ಚಾತ್ತಾಪಪಟ್ಟು ಆತ್ಮಹತ್ಯೆ ಮಾಡಿಕೊಂಡಳು. ಇವರಿಬ್ಬರ ಗೋರಿಯು ಈಗಲೂ ಬಸದಿಯಿಂದ ಮೂರು ಕಿ.ಮೀ.ದೂರದಲ್ಲಿರುವ ಪಾಳು ಅರಮನೆಯ ಬಯಲಿನಲ್ಲಿದೆ.

ಜನಜೀವನ
ಮೂಲ ಅರಸರ ಕಾಲದಲ್ಲಿ ಈ ಪ್ರದೇಶವು ಸಮೃದ್ಧವಾಗಿತ್ತು. ಇಲ್ಲಿ ಹಿತ್ತಾಳೆಯ ಕರಕುಶಲ ವಸ್ತುಗಳ ತಯಾರಿಕೆಯಾಗುತ್ತಿತ್ತು. ಹಲವು ಮಾಗಣೆಗಳ ಈ ಸಂಸ್ಥಾನ ಕೃಷಿಯಲ್ಲಿಯೂ ಮುಂದಿತ್ತು.

ಉಲ್ಲೇಖಗಳು

ದಕ್ಷಿಣ ಕನ್ನಡ ಜಿಲ್ಲೆ
ಶುಕ್ರ ಸಂಕ್ರಮ

ಸೂರ್ಯ ಮತ್ತು ಭೂಮಿಯ ನಡುವೆ ಶುಕ್ರ ಗ್ರಹವು ಹಾದು ಹೋಗುವ ಪ್ರಕ್ರಿಯೆಯೇ ಶುಕ್ರ ಸಂಕ್ರಮ.

ಆಗ  ಸೂರ್ಯನ ಮುಂಭಾಗದಲ್ಲಿ ಒಂದು ಕಪ್ಪು ಚುಕ್ಕಿಯಂತೆ ಕಾಣಿಸಿತು.
ಇದು ೨೦೧೨ ರ ಜೂನ್ ೬ ರಂದು ಜರುಗಿತು
ಮುಂದಿನ ಶುಕ್ರಸಂಕ್ರಮಣ ಕ್ರಿ.ಶ. ೨೧೧೭ ನೇ ಡಿಸೆಂಬರ್ ೧೧ ಹಾಗೂ ೨೧೨೫ ನೇ ಡಿಸೆಂಬರ್ ೧೫ ರಂದು ನಡೆಯಲಿದೆ.

ಖಗೋಳಶಾಸ್ತ್ರ
ಖಗೋಳ ವಿಧ್ಯಮಾನಗಳು

ಚುಟುಕು
ಚಳಿಗಾಲ

ಚಳಿಗಾಲವು ಸಮಶೀತೋಷ್ಣ ವಾತಾವರಣಗಳಲ್ಲಿ ಶರತ್ಕಾಲ ಮತ್ತು ವಸಂತಕಾಲಗಳ ನಡುವೆ ಬರುವ ವರ್ಷದ ಅತ್ಯಂತ ಶೀತಲ ಋತು. ದಕ್ಷಿಣಾಯಣದಂದು, ದಿನಗಳು ಅತ್ಯಲ್ಪಾವಧಿಯನ್ನು ಹೊಂದಿರುತ್ತವೆ ಮತ್ತು ರಾತ್ರಿಗಳು ಅತಿದೀರ್ಘಾವಧಿಯನ್ನು ಹೊಂದಿರುತ್ತವೆ, ಮತ್ತು ಅಯನದ ನಂತರ ಋತು ಮುಂದುವರಿದಂತೆ ದಿನಗಳ ಅವಧಿ ಹೆಚ್ಚಾಗುತ್ತದೆ. ಕೆಲವು ತಜ್ಞರು ಖಗೋಳೀಯ ಚಳಿಗಾಲವನ್ನು ಕೇವಲ ಸೂರ್ಯನ ಸುತ್ತ ಭೂಮಿಯ ಅಕ್ಷದಲ್ಲಿನ ಅದರ ಸ್ಥಿತಿ ಮೇಲೆ ಆಧರಿಸಿ ವ್ಯಾಖ್ಯಾನಿಸಲು ಪ್ರಯತ್ನಿಸುತ್ತಾರೆ.

ಉಲ್ಲೇಖಗಳು

ಋತುಗಳು
ಕಾಲ
ಏಣಗಿ ನಟರಾಜ

ಏಣಗಿ ನಟರಾಜ ಅವರು ನಾಡೋಜ ಡಾ. ಏಣಗಿ ಬಾಳಪ್ಪನವರ ಪುತ್ರರಾಗಿ ೧೮-೯-೧೯೫೮ರಲ್ಲಿ ಬೆಳಗಾವಿ ಜಿಲ್ಲೆಯ ಸವದತ್ತಿ ತಾಲೂಕಿನ ಏಣಗಿಯಲ್ಲಿ  ಜನಿಸಿದರು.ತಂದೆ ಏಣಗಿ ಬಾಳಪ್ಪನವರಂತೆಯೇ ರಕ್ತಗತ ನಟನಾ ಕೌಶಲ್ಯ ಹೊಂದಿದ್ದ ನಟರಾಜ್ ಚಿಕ್ಕಂದಿನಲ್ಲಿಯೇ ಅಪ್ಪನ ಗರಡಿಯಲ್ಲಿ ಹತ್ತು ಹಲವು ನಾಟಕಗಳ ಪಾತ್ರ ಮಾಡಿ ಸೈ ಎನಸಿಕೊಂಡಿದ್ದರು. ಮುಂದೆ ನೀನಾಸಂನಲ್ಲಿ ತರಬೇತಿ ಪಡೆದು ರಂಗಭೂಮಿಯಲ್ಲಿ ಸಾಕಷ್ಟು ಹೆಸರು ಮಾಡಿದ್ದ ನಟರಾಜ, ಚಿತ್ರರಂಗದಲ್ಲೂ ಗುರುತಿಸಿಕೊಂಡಿದ್ದರು. ಅವರ ವಿಶಿಷ್ಟ ನಟನೆ ಮತ್ತು ಕಂಠಕ್ಕೆ ಮಾರು ಹೋಗದವರೇ ಇರಲಿಲ್ಲ.
ನೀನಾಸಂ ತಿರುಗಾಟದಲ್ಲಿ ನಾಡಿನಾದ್ಯಂತ ಸಾವಿರಾರು ಪ್ರದರ್ಶನಗಳನ್ನು ನೀಡಿದ ಹೆಗ್ಗಳಿಕೆ ಏಣಗಿ ನಟರಾಜನವರದ್ದು. ಧಾರವಾಡದಲ್ಲಿ ನೆಲೆ ನಿಂತ ನಂತರ ತಮ್ಮದೇ ಸಂಸ್ಥೆಯೊಂದನ್ನು ಕಟ್ಟಿಕೊಂಡ ಅವರು, ನೂರಾರು ಪ್ರದರ್ಶನಗಳನ್ನು ಏರ್ಪಡಿಸಿ ರಂಗಭೂಮಿಗೆ ತನ್ನದೇ ಆದ ಕೊಡುಗೆ ನೀಡಿದ್ದರು.ನೀನಾಸಂ ರಂಗ ತರಬೇತಿ ಶಾಲೆಯಲ್ಲಿ ತರಬೇತಿ ಪಡೆದಿದ್ದ ಏಣಗಿ ಬಳಿಕ ನೀನಾಸಂ ತಿರುಗಾಟದಲ್ಲಿಯೇ ಅನೇಕ ನಾಟಕಗಳಲ್ಲಿ ನಟಿಸಿದ್ದರು. ಹಿರಿಯ ರಂಗಕರ್ಮಿ ಪ್ರಸನ್ನ ಮತ್ತು ಜಂಬೆ ನಿರ್ದೇಶನದ ಹಲವಾರು ನಾಟಕಗಳಲ್ಲಿ ಅವರು ಅಭಿನಯಿಸಿದ್ದರು. ಬಿರುದಂತೆಂಬರ ಗಂಡ, ತದ್ರೂಪಿ, ನಾ ತುಕಾರಾಂ ಅಲ್ಲ, ಸಾಂಬಶಿವ ಪ್ರಹಸನ ಮೊದಲಾದ ನಾಟಕಗಳನ್ನು ಉದಾಹರಿಸಬಹುದು.

ಉತ್ತರ ಕರ್ನಾಟಕ ಶೈಲಿಯ ಧಾರಾವಾಹಿಗಳನ್ನು ವಿವಿಧ ಚಾನೆಲ್‌ಗಳಿಗೆ ನಿರ್ದೇಶಿಸುವ ಮೂಲಕವೂ ಹೆಸರುವಾಸಿಯಾದರು. ಅವರಿಗೆ ಜನಪ್ರಿಯತೆ ತಂದುಕೊಟ್ಟ ಧಾರಾವಾಹಿ ಈಟಿವಿಯಲ್ಲಿ ಪ್ರಸಾರವಾಗುತ್ತಿದ್ದ ಮಹಾನವಮಿ. ಚಿನ್ನರಿ, ಇದು ಎಂಥಾ ಲೋಕವಯ್ಯ, ಸಂಕ್ರಾಂತಿ ಮುಂತಾದ ಧಾರಾವಾಹಿಗಳು, ಟಿ.ಎಸ್. ನಾಗಾಭರಣ ನಿರ್ದೇಶನದ ಸಿಂಗಾರೆವ್ವ, ಸಿ.ಪಿ. ಯೋಗೀಶ್ವರ್ ನಾಯಕನಾಗಿದ್ದ ಸೈನಿಕ (ಚಲನಚಿತ್ರ) ಸೇರಿದಂತೆ ಹಲವು ಸಿನಿಮಾಗಳಲ್ಲೂ ಏಣಗಿ ನಟರಾಜ ಅಭಿನಯಿಸಿದ್ದರು.ಮೂಡಲ ಮನೆ ಧಾರಾವಾಹಿಯಲ್ಲಿ ಅವರ ವಾಡೆ ಯಜಮಾನನ ಪಾತ್ರ ಎಲ್ಲರ ಮೆಚ್ಚುಗೆಗೆ ಪಾತ್ರವಾಗಿತ್ತು. ಅವರದೇ ನಿರ್ದೇಶನದಲ್ಲಿ ಪ್ರಸಾರವಾಗುತ್ತಿದ್ದ ಧಾರಾವಾಹಿಯಲ್ಲೂ ಅವರದೇ ಛಾಪಿತ್ತು.ವಾಡೆಯ ಯಜಮಾನನಾಗಿ ಅವರು ತಮ್ಮ ಅಭಿನಯದಲ್ಲಿ ತೋರುತ್ತಿದ್ದ ಗತ್ತು-ಗೈರತ್ತು ಜನಮಾನಸದಲ್ಲಿ ಯಾವತ್ತೂ ಹಸಿರಾಗಿರುವಂತಾದ್ದು.

ನಟರಾಜ್ ಅವರು ಇತ್ತೀಚೆಗಷ್ಟೇ ಧಾರವಾಡದ ರಂಗಾಯಣದ ಜವಾಬ್ದಾರಿಯನ್ನು ಹೊತ್ತಿದ್ದರು. ಅದನ್ನೊಂದು ಪ್ರಗತಿಪರ ಸಂಘಟನೆಯಾಗಿ ರೂಪಿಸುವ ನಿಟ್ಟಿನಲ್ಲಿ ಅನೇಕ ಕಾರ್ಯಕ್ರಮಗಳನ್ನು ಕೂಡ ಹಮ್ಮಿಕೊಂಡಿದ್ದರು. ಮೈಸೂರು ರಂಗಾಯಣದಲ್ಲಿ ೧೯೯೧ ರಿಂದ ೧೯೯೩ ರವರೆಗೆ ಅಭಿನಯ ತರಬೇತಿದಾರರಾಗಿ ಕಾರ್ಯ ನಿರ್ವಹಿಸಿದ ನಟರಾಜ,೧೯೯೩ ರಿಂದ ೧೯೯೪ ರವರೆಗೆ ತ್ರಿಶ್ಯೂರ್  ನ ಕ್ಯಾಲಿಕಟ್ ಯುನಿವರ್ಸಿಟಿ ಥೇಟರ್ ಇನ್ಸಿಟ್ಯೂಟ್ದಲ್ಲಿ ಅತಿಥಿ ಉಪನ್ಯಾಸಕರಾಗಿ ಸೇವೆ ಸಲ್ಲಿಸಿದ ಪ್ರತಿಭಾವಂತ ಕಲಾವಿದ. ಅಪಾರ ಬಣ್ಣದ ಗೀಳು ಹೊಂದಿದ್ದ ಅವರು ಸುಮಾರು ೪೦ ನಾಟಕಗಳಿಗೆ ನಿರ್ದೇಶನ ನೀಡಿ ೨೦೦ ಕ್ಕೂ ಅಧಿಕ ನಾಟಕಗಳಲ್ಲಿ ಅಭಿನಯಿಸಿ ಪ್ರೇಕ್ಷಕರ ಮೆಚ್ಚುಗೆ ಗಳಿಸಿದ್ದರು. ೩೦ಕ್ಕೂ ಹೆಚ್ಚು ಕಿರು ತೆರೆಯಲ್ಲಿನ ಧಾರಾವಾಹಿ ಹಾಗೂ ೨೫ ಚಲನಚಿತ್ರಗಳಲ್ಲಿ ಆಭಿನಯಿಸಿ ಪ್ರೇಕ್ಷಕರ ಮನ ಗೆದ್ದಿದ್ದರು. ತಂದೆ ಏಣಗಿ ಬಾಳಪ್ಪನವರ ಜತೆ ರಂಗಭೂಮಿಯ ಡಾಕ್ಯುಮೆಂಟರಿಗಾಗಿ ಕಠಿಣ ಶ್ರಮವಹಿಸಿದ್ದರು. ವಿಶಿಷ್ಟ ನಾಟಕ ಪ್ರಯೋಗದ ಮೆಗಾ ಪ್ರಾಜೆಕ್ಟ್ ಕನಸೊಂದು ಅವರಲ್ಲಿತ್ತು. ಸುಮಾರು ೫೦ ಲಕ್ಷ ರೂಪಾಯಿ ವೆಚ್ಚದ ನಿರಂತರ ನಾಟಕ ಪ್ರದರ್ಶಿಸುವ ಬೃಹತ್ ವೇದಿಕೆಯಲ್ಲಿ ಜೀವಂತ ಆನೆ, ಕುದುರೆಗಳನ್ನು ಬಳಸುವ ಬಗ್ಗೆ ಚಿಂತನೆ ನಡೆಸಿದ್ದರು. ಈ ಮೆಗಾ ಪ್ರಾಜೆಕ್ಟ್ ಯೋಜನೆಯ ಹಂತದಲ್ಲಿದ್ದಾಗಲೇ ಏಣಗಿ ನಟರಾಜ ಅಗಲಿಕೆಯ ಆಘಾತ ನೀಡಿದ್ದಾರೆ. ಜೂನ್ ೨ರಂದು ಅಸ್ವಸ್ಥರಾಗಿದ್ದ ನಟರಾಜ್ ಅವರು ಹುಬ್ಬಳಿಯ ಖಾಸಗಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದವರು ಶನಿವಾರ ೯.೬.೨೦೧೨ ರಂದು ಹುಬ್ಬಳ್ಳಿಯಲ್ಲಿ ತಮ್ಮ ೫೪ ನೇ ವಯಸ್ಸಿನಲ್ಲಿ ನಿಧನರಾದರು.

ಆಕರ
 http://vijaykarnataka.indiatimes.com/articleshow/13958024.cms

ರಂಗಭೂಮಿ ಕಲಾವಿದರು
ಕಿರುತೆರೆ ನಟರು
ಡಿ. ಎಚ್. ಶಂಕರ ಮೂರ್ತಿ

ಡಿ ಎಚ್ ಶಂಕರ ಮೂರ್ತಿಯವರು,  ಕರ್ನಾಟಕದ ಹಿರಿಯ ರಾಜಕಾರಣಿಗಳಲ್ಲಿ ಒಬ್ಬರು.  ಮೊದಲು ಭಾರತೀಯ ಜನಸಂಘ ನಂತರ ಜನಸಂಘದ ಈಗಿನ ರೂಪಾಂತರವಾದ ಬಿಜೆಪಿ ಪಕ್ಷದ ಹಿರಿಯ ನಾಯಕರು.  ಪ್ರಸ್ತುತ ಕರ್ನಾಟಕ ವಿಧಾನ ಪರಿಷತ್ ನ 'ಸ್ಪೀಕರ್' ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.

ಜೀವನ ಚರಿತ್ರೆ
ಶಂಕರರು, ಶಿವಮೊಗ್ಗದ ಪ್ರತಿಷ್ಟಿತ ವೈಶ್ಯ ಕುಟುಂಬವೊಂದರಲ್ಲಿ ೩೦ ಏಪ್ರಿಲ್ ೧೯೪೦ ರಂದು ಜನಿಸಿದರು. ಇವರ ತಂದೆ ಹನುಮಂತಪ್ಪ ಹಾಗೂ ತಾಯಿ ಕಾಮಾಕ್ಷಮ್ಮ.  ಇವರ ಪತ್ನಿ, ಸತ್ಯವತಿ. ಈ ದಂಪತಿಗಳಿಗೆ ಕಿರಣ್ ಹಾಗೂ ಅರುಣ್ ಎಂಬ ಇಬ್ಬರು ಗಂಡು ಮಕ್ಕಳಿದ್ದಾರೆ. ಪ್ರಸ್ತುತ ಕಿರಿಯ ಮಗ ಅರುಣ್ ಬಿಜೆಪಿ ಸ್ಥಳೀಯ ಸಂಸ್ಥೆಗಳಿಂದ ವಿಧಾನ ಪರಿಷತ್ ಗೆ ಶಿವಮೊಗ್ಗ ಕ್ಷೇತ್ರದಿಂದ ಆಯ್ಕೆಯಾಗಿದ್ದಾರೆ. .

ರಾಷ್ಟ್ರೀಯ ಸ್ವಯಂಸೇವಕ ಸಂಘದ ಬೆಂಬಲಿಗರು
ಇವರ ಕುಟುಂಬದವರು ಮೊದಲಿನಿಂದಲೂ ರಾಷ್ಟ್ರೀಯ ಸ್ವಯಂಸೇವಕ ಸಂಘ ದ ಬೆಂಬಲಿಗರು. ಅದರಂತೆ ಸಂಘದ ಜೊತೆಗೆ ಇವರ ಒಡೆನಾಟ ೧೯೬೬ ರಲ್ಲೆ ಪ್ರಾರಂಭವಾಯಿತು. ನಂತರ ಸಂಘದ ರಾಜಕೀಯ ಘಟಕವಾದ ಭಾರತೀಯ ಜನಸಂಘ ಸೇರಿದರು.
  ಜಿಲ್ಲೆಯ ಹಾಗು ರಾಜ್ಯದ ಪ್ರಧಾನ ಕಾರ್ಯದರ್ಶಿಯಾಗಿ ಕಾರ್ಯನಿರ್ವಹಿಸಿದರು. 
  ೧೯೭೧ ರ ಬಾಂಗ್ಲಾ ಚಳುವಳಿಯಲ್ಲಿ ಹೋರಾಡಿದರು. ಆಸಮಯದಲ್ಲಿ ಮೂರ್ತಿಯವರು ಕೆಲಕಾಲ 'ತಿಹಾರ್ ಜೈಲಿ'ನಲ್ಲಿ ಬಂಧಿಯಾಗಿದ್ದರು.
  ೧೯೭೫ ರ ಎಮರ್ಜೆನ್ಸಿ ಸಮಯದಲ್ಲಿ ಮೀಸಾ ಕಾಯಿದೆಯಡಿ ಇವರನ್ನು ಬಂಧಿಸಲಾಯಿತು. ೧೭ ತಿಂಗಳುಗಳ ಕಾಲ ಬೆಳಗಾವಿ ಜೈಲಿನಲ್ಲಿ ಬಂಧಿಯಾಗಿದ್ದರು.
  ೧೯೮೦ ರಲ್ಲಿ ಭಾರತೀಯ ಜನಸಂಘದ ಹೊಸ ರೂಪ ಬಿಜೆಪಿ ಯ ರಾಜ್ಯ ಘಟಕದ ಮೊದಲ ಪ್ರಧಾನ ಕಾರ್ಯದರ್ಶಿಯಾದರು. 
  ೧೯೭೮ ಹಾಗು ೧೯೮೦ ರ ಮಹಾ ಚುನಾವಣೆಯಲ್ಲಿ ಶಿವಮೊಗ್ಗ ದಿಂದ ಸ್ಪರ್ಧಿಸಿ ವಿಫಲರಾದರು.

ನಿರ್ವಹಿಸಿದ ಜವಾಬ್ದಾರಿಗಳು
 ೧೯೮೪ ರಲ್ಲಿ ಕರ್ನಾಟಕ ಹಾಲು ಒಕ್ಕೂಟದ ಅಧ್ಯಕ್ಷರಾಗಿ ನೇಮಿಸಲ್ಪಟ್ಟರು  ಆ ಅವಧಿಯಲ್ಲಿ ಅವರು ಸಲ್ಲಿಸಿದ ಸೇವೆ ಅವಿಸ್ಮರಣೀಯ.
 ೧೯೮೮ ರಲ್ಲಿ ರೂಪಗೊಂಡ ನೈಋತ್ಯ ಪದವೀಧರ ಕ್ಷೇತ್ರಕ್ಕೆ ೧೯೮೮ ರಲ್ಲಿ ನಡೆದ ಮೊದಲ ಚುನಾವಣೆಯಲ್ಲಿ ಜಯಗಳಿಸಿದರು. ಆಗ ಅವರು ಮೊದಲ ಬಾರಿಗೆ ವಿಧಾನ ಪರಿಷತ್ ಪ್ರವೇಶಿಸಿದರು. ಈ ಕ್ಷೇತ್ರದಿಂದ ಸತತವಾಗಿ ೧೯೯೪, ೨೦೦೦, ೨೦೦೬ ಹಾಗು ೨೦೧೨ ಹೀಗೆ ಒಟ್ಟು ೫ ಭಾರಿ ವಿಜಯಗಳಿಸಿದ್ದಾರೆ.
 ವಿಧಾನ ಪರಿಷತ್ ನಲ್ಲಿ ಇವರ ಸೇವೆ ಹಾಗು ಚಟುವಟಿಕೆ ಗುರುತರವಾದದ್ದು. ೨೦೦೨ ರಿಂದ ೨೦೦೬ ರ ವರೆಗೆ ವಿಧಾನ ಪರಿಷತ್ ನ ವಿರೋದ ಪಕ್ಷದ ನಾಯಕರಾಗಿ ಸೇವೆ ಸಲ್ಲಿಸಿದರು.
 ೨೦೦೬ ರಲ್ಲಿ ಅಧಿಕಾರಕ್ಕೆ ಬಂದ ಜೆಡಿಎಸ್ ಹಾಗು ಬಿಜೆಪಿ ಸಮ್ಮಿಶ್ರ ಸರ್ಕಾರದಲ್ಲಿ ಕ್ಯಾಬಿನೆಟ್ ಸಚಿವರಾದರು.  ಈ ಅವಧಿಯಲ್ಲಿ ಅವರು ಉನ್ನತ ಶಿಕ್ಷಣ ಸಚಿವರಾಗಿದ್ದರು.    ಹಿಂದಿನ ೫೫ ವರ್ಷಗಳ ಅವಧಿಯಲ್ಲಿ ಪ್ರಾರಂಬವಾದ ಒಟ್ಟು ಸರ್ಕಾರಿ ಕಾಲೇಜುಗಳ ಸಂಖ್ಯೆ ೧೬೮. ಶಂಕರಮೂರ್ತಿಯವರು  ಆಯ್ಕೆಯಾಗಿ ಬಂದ ವರ್ಷವೇ ೧೮೪ ಹೊಸ ಸರ್ಕಾರಿ ಕಾಲೇಜುಗಳನ್ನು ಪ್ರಾರಂಬಿಸಿದರು.
 ಮೊಟ್ಟಮೊದಲಿಗೆ, ಇಂಜಿನಿಯರಿಂಗ್ ಹಾಗು ಮೇಡಿಕಲ್ ಕಾಲೇಜುಗಳ ಪ್ರವೇಶ ಪರೀಕ್ಷೆಯಲ್ಲಿದ್ದ ತಪ್ಪುಗಳನ್ನು ಸರಿಪಡಿಸಿ, ಈ ಪರೀಕ್ಷೆ ನಡೆಸಲೆಂದೆ ಹೊಸ ಪ್ರಾಧಿಕಾರವನ್ನು ರಚಿಸಿದರು.  
 ೨೦೦೮ ರಲ್ಲಿ ಬಿಜೆಪಿ ಅಧಿಕಾರಕ್ಕೆ ಬಂದ ನಂತರ, ಯೋಜನಾ ಆಯೋಗದ ಉಪಾಧ್ಯಕ್ಷರಾಗಿ ನೇಮಕಗೊಂಡರು.
 ಇವರ ಅಧಿಕಾರದ ಅವಧಿಯಲ್ಲಿ "ಕರ್ನಾಟಕ ವಿಷನ್ ೨೦೨೦""ನ್ನು  ಸಿಧ್ಧಪಡಿಸಲಾಯಿತು. ಸಂಪೂರ್ಣ ರಾಜ್ಯದ ಸರ್ವತೋಮುಖ ಅಭಿವೃಧ್ಧಿಗೆ ಬೇಕಾದ ರೂಪರೇಶೆಗಳನ್ನು ಒಳಗೊಂಡ ಈ ವರದಿ, ಅತ್ಯಂತ ಉತ್ಕೃಷ್ಟವಾದುದೆಂದು ಹೊಗಳಲ್ಪಟ್ಟಿದೆ. ರಾಜ್ಯ ಯೋಜನಾ ಆಯೋಗ, ಇವರ ಸಧೃಡ ನಾಯಕತ್ವದಲ್ಲಿ, ರಾಜ್ಯ ಸರ್ಕಾರದ ಯೋಜನೆಗಳನ್ನು ರೂಪಿಸಲು, ಬೇಕಾದ ಮಾರ್ಗದರ್ಶನ ನೀಡುವ ಪ್ರಮುಖ ಸಂಸ್ಥೆಯಾಗಿ ಬೆಳೆಯಿತು. ಭಾರತ ಯೋಜನಾ ಆಯೋಗದಷ್ಟೇ ಪ್ರಮುಖ ಸಂಸ್ಥೆಯಾಗಿ ಬೆಳೆಯಿತು.
 ೨೦೧೦ರಲ್ಲಿ ವಿಧಾನ ಪರಿಷತ್ ನ ಸಭಾಪತಿಯಾಗಿ ನೇಮಕಗೊಂಡು,ತಮ್ಮ ಕಾರ್ಯ ವೈಖರಿ, ನಿಷ್ಪಕ್ಷಪಾತ ದೋರಣೆ, ನೇರ ನಡುವಳಿಕೆಗಳು ಎಲ್ಲಾ ಪಕ್ಷದವರ ಮನಸ್ಸನ್ನು ಗೆದ್ದಿದೆ.

ಉಲ್ಲೇಖಗಳು

ರಾಜಕಾರಣಿಗಳುಕರ್ನಾಟಕ ರಾಜಕಾರಣಿಗಳು
ಹೈದರಾಬಾದ ಸಮಾಚಾರ

ಹೈದರಾಬಾದ ಸಮಾಚಾರ , ೧೯೪೧ ರಲ್ಲಿ ಮ. ಘ. ಪ. ಪ್ರಭುಗಳ ಸರಕಾರದ ವತಿಯಿಂದ ಪ್ರಕಟಣೆಯಲ್ಲಿದ್ದ ಈ ಪತ್ರಿಕೆ ತಿಂಗಳಿಗೊಮ್ಮೆ  ಪ್ರಕಟವಾಗುತ್ತಿತ್ತು.  ಕನ್ನಡವಲ್ಲದೆ ಉರ್ದು, ತೆಲುಗು ಮತ್ತು ಮರಾಠಿ ಭಾಷೆಗಳಲ್ಲೂ ಈ ಪತ್ರಿಕೆ ಪ್ರಕಟಗೊಳ್ಳುತ್ತಿತ್ತು.

ಈ ಪತ್ರಿಕೆಯಲ್ಲಿ ಪ್ರಕಟಣೆಗಳುತ್ತಿದ್ದ ವಿಭಾಗಗಳು ಈ ಕೆಳಗಿನಂತಿವೆ:          

ಅ. ಸುದ್ದಿಗಳು
ಆ. ಟೀಕೆ ಟಿಪ್ಪಣಿಗಳು
ಇ. ಜಿಲ್ಲೆಯ ಸುದ್ದಿಗಳು
ಈ. ಹೈದರಾಬಾದು ಸಂಸ್ಥಾನದಲ್ಲಿನ ವಿಶೇಷ ಸ್ಥಳಗಳು
ಉ. ಜಾಹೀರಾತುಗಳು
ಊ. ಯುದ್ಧಕಾಲದಲ್ಲಿ ಅನುಸರಿಸಬೇಕಾದ ನಿಯಮಗಳು

ಈ ಪತ್ರಿಕೆಯ ವಿಶೇಷವೆಂದರೆ ಇದರ ಮುದ್ರಣವನ್ನು ಮ. ಘ. ಪ. ಪ್ರಭುಗಳ ಸರಕಾರದ ಲಾಂಛನವನ್ನು ಪತ್ರಿಕೆಯಲ್ಲಿ ನೀರಿನ ಗುರುತು (ವಾಟರ್‍ ಮಾರ್ಕ್) ಇರುವ ಕಾಗದದ ಮೇಲೆ ಮುದ್ರಿಸಲಾಗುತ್ತಿತ್ತು.  ದೇಶದೆಲ್ಲೆಡೆ ಸ್ವಾತಂತ್ರ್ಯದ ಅಲೆ ಎದ್ದಿದ್ದರಿಂದ, ನಕಲಿ ಪತ್ರಿಕೆಗಳ ಚಲಾವಣೆಯನ್ನು ಗುರುತು ಹಿಡಿಯಲು ಇದು ಸಹಾಯಕವಾಗಿತ್ತು.

ಚುಟುಕು
ಕನ್ನಡ ಪತ್ರಿಕೆಗಳು
ಹೈದರಾಬಾದ ಸಂಸ್ಥಾನ
ಟೊರಾಂಟೋನಗರದ ಸ್ಟ್ರೀಟ್ ಕಾರ್ ಗಳು

ಪಶ್ಚಿಮ ಭೂವಲಯದ ಉತ್ತರ ಅಮೆರಿಕದ ಉತ್ತರಭಾಗದಲ್ಲಿರುವ ಕೆನಡಾದೇಶದ ಬಿಡುವಿಲ್ಲದ ಉದ್ಯಮಗಳ ಮಹತ್ವದ ನಗರವಾಗಿರುವ ಟೊರಾಂಟೋ ನಗರಕ್ಕೆ ಭೇಟಿನೀಡುವ ಪರ್ಯಟರು ಹೆಚ್ಚು.    ಸ್ವಚ್ಛಪರಿಸರದ ಟೊರಂಟೋನಗರದ 'ಸ್ಟ್ರೀಟ್ ಕಾರ್ ವಾಹನ ಸಂಚಾರ ವ್ಯವಸ್ಥೆ' ಈ ನಗರದಲ್ಲಿನ ಜನಪ್ರಿಯ ತಾಣ. ಒಟ್ಟು ೧೧ ರಸ್ತೆ ದಾರಿಯಲ್ಲಿ ಕ್ರಮಿಸುವ ವಾಹನಗಳು ಚಾಲ್ತಿಯಲ್ಲಿವೆ. ಇದರ ಹೆಸರು, 'ಟೊರಾಂಟೋ ಟ್ರಾನ್ಸಿಟ್ ಕಮೀಶನ್'.(TTC) ಎಂದು. ಉತ್ತರ ಅಮೆರಿಕದ ಅತಿ ದೊಡ್ಡ ಬಸ್ ಸಾರಿಗೆ ಕಂಪೆನಿಯೆಂದು ಪ್ರಸಿದ್ಧಿಪಡೆದ 'ಸ್ಟ್ರೀಟ್ ಕಾರ್ ಸಾರಿಗೆವ್ಯವಸ್ಥೆ' ಯಲ್ಲಿ ತೊಡಗಿರುವ ಗಾಡಿಗಳ ಸಂಖ್ಯೆ, ಮತ್ತು ಪ್ರಯಾಣದ ದೂರ,ಮುಂತಾದ ಸೂಕ್ಷ್ಮವಿವರಗಳನ್ನು ಗಣನೆಗೆ ತೆಗೆದುಕೊಂಡಿದ್ದಾರೆ. ಇವೆಲ್ಲಾ ಹೆಚ್ಚಾಗಿ ಜಲಾಶಯಗಳ, ಅಥವಾ ತೊರೆಗಳ ಹತ್ತಿರದಲ್ಲಿ 'ಡೌನ್ ಟೌನ್' ಗಳ ಸಮೀಪದಲ್ಲಿ ಯಾನಮಾಡುತ್ತವೆ. ೧೯ ನೆಯ ಶತಮಾನದಲ್ಲೇ 'ಟೊರಾಂಟೋ ನಗರ ಪಿತೃಗಳು' ಅತ್ಯಂತ ಸುವ್ಯವಸ್ಥಿತವಾಗಿ 'ಸ್ಟ್ರೀಟ್ ಕಾರ್ ಗಳ ಮಾರ್ಗ'ಗಳ ನೀಲನಕ್ಷೆಯನ್ನು ತಯಾರಿಸಿ, ಉತ್ತಮ ಸಾರಿಗೆ ವ್ಯವಸ್ಥೆಯನ್ನು ಸ್ಥಾಪಿಸಿದ್ದಾರೆ. ಇವು ರಸ್ತೆಯಲ್ಲಿ ಓಡುವ 'ಸ್ಟ್ರೀಟ್ ಕಾರ್' ವಾಹನಗಳಲ್ಲದೆ, ನಗರದ ಸೌಂದರ್ಯಕ್ಕೆ, ಹಾಗೂ ಪ್ರಯಾಣಿಕರ ಆದ್ಯತೆಯಂತೆ ತಕ್ಕ ಸ್ಥಳಗಳಲ್ಲಿ ನಿಲ್ಲಿಸುವ, ಇಲ್ಲವೆ ವೇಗ ಕಡಿಮೆಗೊಳಿಸಿ ಸುಲಭವಾಗಿ ಕೆಳಗಿಳಿಯಲು ಅನುಕೂಲಮಾಡಿಕೊಡುವ, ಹಲವು ಮಾದರಿ ವ್ಯವಸ್ಥೆಗಳು 'ಸ್ಟ್ರೀಟ್ ಕಾರ್' ವಾಹನವನ್ನು ಜನಪ್ರಿಯಗೊಳಿಸಿವೆ.

ಟೊರಾಂಟೋ ಸಿಟಿ ಪಾಸ್

ಒಂದು ದಿನದ ಪಾಸ್ ಹಗ್ಗೆ ವಿವರಗಳು ಹೀಗಿವೆ :
ರಜದ ದಿನಗಳು ಮತ್ತು ಹಬ್ಬದ ರಜದದಿನವೆಲ್ಲಾ ಸುತ್ತಾಡಬಹುದು ಒಬ್ಬ ವಯಸ್ಕರು, ಇಲ್ಲವೇ ಇಬ್ಬರು ದೊಡ್ಡವರ ಒಟ್ಟಿಗೆ ಇದ್ದು, ಮಕ್ಕಳ ಜೊತೆಗೆ ಸೇರಿಕೊಂಡು, ೧೯ ವರ್ಷಕ್ಕೆ ಮೀರಿರದ ಹುಡುಗರ ಜೊತೆ ಒಟ್ಟಿಗೆ ೬ ಜನಕ್ಕಿಂತಾ ಹೆಚ್ಚಿಗೆ ಇರದ ತರಹ ಮಾಡಿಕೊಂಡರೆ, ೧೦.೫ ಡಾಲರ್ ಕ್ರಯದಲ್ಲಿ ದಿನಪೂರ್ತಿ ನಗರ ಪ್ರದಕ್ಷಿಣೆ ಮಾಡಬಹುದು.

ವಿಹಾರ ಸ್ಥಳಗಳು
'ಟೊರಾಂಟೋನಗರ' ದ ಆಜುಬಾಜುಗಳ ಪ್ರೇಕ್ಷಣೀಯ ಸ್ಥಳಗಳಾದ, ಕಾಸಲೋಮ ಕ್ಯಾಸಲ್, ಟೊರಾಂಟೋ, ಸಿ. ಎನ್. ಟವರ್, ರಾಯಲ್ ಆಂಟೇರಿಯೊ ಮ್ಯೂಸಿಯೆಮ್, ಆಂಟೇರಿಯೊ ಸೈನ್ಸ್ ಸೆಂಟರ್, ಮತ್ತು ಟೊರಾಂಟೋ ಝೂ ಗಳಲ್ಲಿ, 'ಪಿಯರ್ಸನ್ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ', ಮತ್ತು, 'ಬಾಪ್ಸ್ ಸ್ವಾಮಿನಾರಾಯಣ್ ಮಂದಿರ್, ಟೊರಾಂಟೋ' ಗಳನ್ನು ಬಿಟ್ಟು ಬೇರೆ ಜಾಗಗಳು ಸುಮಾರಾಗಿ ಪೂರ್ವದಿಕ್ಕಿನಲ್ಲಿವೆ. ಲೇಕ್ ಆಂಟೇರಿಯೋ ನಗರದ ಹತ್ತಿರದಲ್ಲಿದೆ. ಅಟ್ಲಾಂಟ, ಕಾಲ್ಗರಿ, ವಿಕ್ಟೋರಿಯ, ಕ್ವಿಬೆಕ್, ನಯಾಗರ, ಮಾಂಟ್ರಿಯೆಲ್, ವ್ಯಾಂಕೂವರ್ ಮೊದಲಾದ ದೊಡ್ಡನಗರಗಳಿವೆ. ಹೊಸ ಆಧುನಿಕ ಸ್ಟ್ರೀಟ್ ಕಾರ್ ಗಳ ಓಡಾಟದ ವ್ಯವಸ್ಥೆಯನ್ನು ಜಾರಿಗೆ ತರಲಾಗಿದೆ. ೨೦೧೪ ರ ಆಗಸ್ಟ್ ತಿಂಗಳಿನಲ್ಲಿ ಅವು ಪ್ರಯಾಣಕ್ಕೆ ಸಿಗುತ್ತವೆ.

ವಿಶ್ವದ ಅನೇಕ ನಗರಗಳಲ್ಲಿ ಈ ವ್ಯವಸ್ಥೆಯಿದೆ
 ಅಟ್ಲಾಂಟಾ,
 ಬಾಸ್ಟನ್,
 ಚಿಕಾಗೋ,
 ಹೂಸ್ಟನ್,
 ನ್ಯೂಯಾರ್ಕ್,
 ಫಿಲಡೆಲ್ಫಿಯಾ,
 ಸ್ಯಾನ್ ಫ್ರಾನ್ಸಿಸ್ ಕೊ, 
 ಸಿಯಾಟಲ್,
 ದ.ಕ್ಯಾಲಿಫೋರ್ನಿಯಾ,
 ಟೊರಾಂಟೋ,

ಉಲ್ಲೇಖಗಳು

ಕೆನಡಾ ದೇಶ
ಅಭಿವೃಧ್ದಿಯ ಅಂಧಯುಗ

ನಾಗೇಶ ಹೆಗಡೆ ಯವರ ಪುಸ್ತಕ.
ಚುಟುಕು
 ಕನ್ನಡ ಪುಸ್ತಕಗಳು
ಟಿಪ್ಪೂ ಖಡ್ಗದ ನ್ಯಾನೊ ಕಾರ್ಬನ್

ನಾಗೇಶ ಹೆಗಡೆ ಯವರ ಪುಸ್ತಕ.

ಚುಟುಕು
 ಕನ್ನಡ ಪುಸ್ತಕಗಳು
18 ನೇ ಶತಮಾನದಿಂದ ಕೇವಲ ರಸಾಯನ ವಿಜ್ಞಾನದಲ್ಲಿ ನೊಬೆಲ್ ಪ್ರಶಸ್ತಿ ಪಡೆದ ನ್ಯಾನೊತಂತ್ರಜ್ಞಾನ, ವಿಜ್ಞಾನದಲ್ಲಿ ಇತ್ತೀಚಿನ ಶಾಖೆಗಳಲ್ಲಿ ಒಂದಕ್ಕೆ ಭಾರತೀಯರಿಗೆ ತಿಳಿದಿದೆ.ನೊಬೆಲ್ ಪ್ರಶಸ್ತಿ ವಿಜೇತ ರಾಬರ್ಟ್ ಎಫ್ ಕರ್ಲ್, 18 ನೆಯ ಶತಮಾನದಿಂದಲೇ ಭಾರತೀಯರು ನ್ಯಾನೋ ತಂತ್ರಜ್ಞಾನವನ್ನು ಬಳಸುತ್ತಿದ್ದಾರೆ ಮತ್ತು ಟಿಪ್ಪು ಸುಲ್ತಾನನ ಕತ್ತಿ ಒಂದು ಉದಾಹರಣೆಯಾಗಿದೆ ಅದೇ ರೀತಿ, ರೋಮ್ನಲ್ಲಿ ಗಾಜಿನ ತಯಾರಿಕೆಯಲ್ಲಿ ನ್ಯಾನೊತಂತ್ರಜ್ಞಾನದ ಬಳಕೆಗೆ ಉದಾಹರಣೆಗಳಿವೆ, ಅವರು ಉಪನ್ಯಾಸದ ಕಡೆಗೆ ಮಾಧ್ಯಮ ವ್ಯಕ್ತಿಗಳೊಂದಿಗೆ ಮಾತನಾಡುತ್ತಾರೆ ಅವರು ತಂತ್ರಜ್ಞಾನವನ್ನು ಬಳಸುವ ಹಲವಾರು ಉದಾಹರಣೆಗಳಿವೆ, ವಿಚಾರಣೆ ಮತ್ತು ದೋಷ ವಿಧಾನದ ಮೂಲಕ, ಇದು ಸಂಪೂರ್ಣ ಅಧ್ಯಯನದ ಒಂದು ಸಂಪೂರ್ಣ ಶಾಖೆಯನ್ನು ಪಡೆದುಕೊಳ್ಳುವುದಕ್ಕೂ ಮುಂಚೆ.
1996 ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿ ವಿಜೇತ ರಾಬರ್ಟ್ ಫ್ಲಾಯ್ಡ್ ಕರ್ಲ್ ಅವರ ಪ್ರಕಾರ, ಭಾರತೀಯ ಕುಶಲಕರ್ಮಿಗಳು ವೂಟ್ಝ್ ಉಕ್ಕಿನಲ್ಲಿ ಮತ್ತು ವರ್ಣಚಿತ್ರಗಳಲ್ಲಿ ನ್ಯಾನೊತಂತ್ರಜ್ಞಾನವನ್ನು ಬಳಸಿದರು. ಹೆಚ್ಚು ನಿರ್ದಿಷ್ಟವಾಗಿ ಇಂಗಾಲದ ನ್ಯಾನೊಟ್ಯೂಬ್ಗಳನ್ನು 1952 ರಲ್ಲಿ ರಷ್ಯಾದ ವಿಜ್ಞಾನಿಗಳು ಪ್ರಕಟಿಸಿದರು, ಟಿಪ್ಪು ಸುಲ್ತಾನ್ ಕತ್ತಿ ಮತ್ತು ಅಜಂತಾ ವರ್ಣಚಿತ್ರಗಳಲ್ಲಿ ಕಂಡುಬಂದಿದೆ. ಕಾರ್ಬನ್ ನ್ಯಾನೊಟ್ಯೂಬ್ಗಳು ಸಿಲಿಡೆರಲ್ ಫ್ಯುಲೆರೀನ್ಗಳಾಗಿದ್ದು, ಕರ್ಷಕ ಶಕ್ತಿ ಮತ್ತು ಸ್ಥಿತಿಸ್ಥಾಪಕ ಮಾಡ್ಯುಲಸ್

http://www.hindustantimes.com/tech-reviews/was-tipu-s-sword-made-using-nanotech/story-quKYrvC6S7RrtIKh9oLXVO.html
http://varnam.org/2008/01/nanotechnology_in_ancient_indi/
ಮತ್ತೆ ಮತ್ತೆ ಕೂಗುಮಾರಿ

ನಾಗೇಶ ಹೆಗಡೆ ಯವರ ಪುಸ್ತಕ.

ಚುಟುಕು
 ಕನ್ನಡ ಪುಸ್ತಕಗಳುbhb
ಇರುವುದೊಂದೇ ಭೂಮಿ

ನಾಗೇಶ ಹೆಗಡೆ ಯವರ ಪುಸ್ತಕ.

 ಕನ್ನಡ ಪುಸ್ತಕಗಳು
ಸದ್ದುಕಾಯರು

ಸದ್ದೂಕೀ(Sadducees)ಯರು
ಯೆಹೂದ್ಯರ ದ್ವಿತೀಯ ದೇವಾಲಯದ ಅವಧಿಯಲ್ಲಿ (ಕ್ರಿ.ಪೂ.೫೧೬ರಲ್ಲಿ ದೇವಾಲಯವು ನಿರ್ಮಾಣಗೊಂಡು,  ಕ್ರಿ.ಶ. ೭೦ರಲ್ಲಿ ನಾಶವಾಗುವವರೆಗೆ) ಇದ್ದರೆನ್ನಲಾದ ಒಂದು ಪುರಾತನ ಪಂಗಡ. ಇವರ ಬಗ್ಗೆ ಕನ್ನಡದ ಬೈಬಲ್‌ಗಳಲ್ಲಿ 'ಸದ್ದೂಕಾಯರು' ಎಂಬ ಪದ ಬಳಕೆಯಿದೆ. ಹೀಬ್ರೂ ಭಾಷೆಯಲ್ಲಿ ಇವರನ್ನು 'ಸೆದ್ದೂಕಿಂ' ಎಂದು ಕರೆಯುತ್ತಾರೆ. ಯೆಹೂದಿ ಪಂಗಡವೊಂದಕ್ಕೆ ಈ ಹೆಸರು ಅನ್ವಯಿಸಲು ಕಾರಣವಾದದ್ದು, ಯೆಹೂದ್ಯರ 'ಪ್ರಥಮ ದೇವಾಲಯದ ಪ್ರಧಾನ ಯಾಜಕ(Kohen Gadol)'ನೆನಿಸಿದ, ಜ಼ಡೋಕ್‌(Tzadok). ಈತನ ವಂಶಜರನ್ನು 'ಸದ್ದೂಕೀ' ಎಂಬ ಹೆಸರಿನಿಂದ ಕರೆಯಲಾಗುತ್ತಿದೆ. ದೇವದೂತರು, ದೆವ್ವಗಳು, ವಿಧಿನಿಯಮ, ಸಾಂಪ್ರದಾಯಿಕ ವಿಧಿನಿಯಮಗಳ ನಿರ್ಬಂಧ, ಸತ್ತವರ ಪುನರುತ್ಥಾನ, ಸ್ವರ್ಗನರಕ ಅಥವಾ ಸತ್ತ ನಂತರ ದೊರೆಯಬಹುದಾದ ಪ್ರತಿಫಲ ಅಥವಾ ಶಿಕ್ಷೆಗಳು, ಮುಂತಾದವುಗಳ ಬಗ್ಗೆ ಇವರಲ್ಲಿ ನಂಬಿಕೆಯಿರಲಿಲ್ಲ.
ದೇವಾಲಯಗಳಲ್ಲಿ ಯಾಜಕರು ಇತರ ಪಂಗಡಗಳವರಿದ್ದರೂ, ಪ್ರಧಾನ ಯಾಜಕನ ಪಟ್ಟಕ್ಕೆ ಅರ್ಹತೆಯನ್ನು ಪಡೆಯುತ್ತಿದ್ದುದು ಸದ್ದೂಕಿಯೇ. ದೇವಾಲಯಗಳ ನಿರ್ವಹಣೆ, ದೇವಾಲಯಗಳಲ್ಲಿ ಬಲಿಯರ್ಪಣೆಯ ಹೊಣೆಗಾರಿಕೆ, ಹಣಕಾಸಿನ ನಿರ್ವಹಣೆ, ರಾಜ್ಯದ ಆಡಳಿತ, ಅಂತರರಾಷ್ಟ್ರೀಯ ಪ್ರತಿನಿಧಿತ್ವ, ಸೆನೆಡ್ರಿನ್‌ ಸಭೆಯಲ್ಲಿ ಭಾಗವಹಿಸುವುದು, ತೆರಿಗೆ ವಸೂಲಾತಿ, ಸೈನ್ಯದ ನಿರ್ವಹಣೆ, ರೋಮನರೊಂದಿಗಿನ ಸಂಬಂಧಗಳ ನಿಯಂತ್ರಣ ಮುಂತಾದ ಕೆಲಸಕಾರ್ಯಗಳಲ್ಲಿ ಪ್ರಧಾನ ಪಾತ್ರ ವಹಿಸುತ್ತಿದ್ದುದೇ ಸದ್ದೂಕೀಯರು.

ಜನಾಂಗಗಳು
ಸೆಂಟ್ರಲ್ ಸ್ಟೇಟ್ ಫಾರ್ಮ್ ಜವಳಗೇರಾ

ಸೆಂಟ್ರಲ್ ಸ್ಟೇಟ್ ಫಾರ್ಮ್ ಜವಳಗೇರಾ ಅಥವಾ ಸಿ.ಎಸ್.ಎಫ್ ಜವಳಗೇರಾ () ಇದು ರಾಯಚೂರು ಜಿಲ್ಲೆಯ ಸಿಂಧನೂರು ತಾಲೂಕಿಗೆ ಸೇರಿದ ಒಂದು ಹಳ್ಳಿ. ಇಲ್ಲಿ ಕೇಂದ್ರ ಸರ್ಕಾರಕ್ಕೆ ಸೇರಿದ ಕೃಷಿ ಪ್ರದೇಶವಿದೆ. ಈ ಕೃಷಿಕ್ಷೇತ್ರವನ್ನು ೧೯೬೦ರಲ್ಲಿ ಸ್ಥಾಪಿಸಲಾಗಿದೆ. ಭಾರತದಲ್ಲಿ ಹಸಿರುಕ್ರಾಂತಿ ತರುವ ಉದ್ದೇಶದಿಂದ ಈ ಕೃಷಿ ಪ್ರದೇಶವನ್ನು ಉತ್ತಮವಾದ ಬೀಜೋತ್ಪಾದನೆಗಾಗಿ ಬಳಸಲಾಗುತ್ತಿದೆ. ಹೆಸರೇ ಸೂಚಿಸುವಂತೆ ಪ್ರತೀ ರಾಜ್ಯದಲ್ಲಿ ಒಂದು ಫಾರ್ಮ್ ಅನ್ನು ಸ್ಥಾಪಿಸಲಾಗಿತ್ತು ಆದರೆ ಈಗ ಹಲವೆಡೆ ಅವುಗಳನ್ನು ಮುಚ್ಚಲಾಗಿದ್ದು ಕೆಲವೇ ಫಾರ್ಮ್ ಗಳು ಕಾರ್ಯನಿರ್ವಹಿಸುತ್ತಿವೆ. ಈ ಫಾರ್ಮ್ ನಲ್ಲಿ ಭಾರತದೆಲ್ಲೆಡೆಯ ನೌಕರರಿದ್ದಾರೆ. ಈ ಕೃಷಿಕ್ಷೇತ್ರವು ಕೆಲವುಕಡೆ ಅಡವಿಯನ್ನು ಒಳಗೊಂಡಿದೆ ಹಾಗಾಗಿ ಇಲ್ಲಿ ಹಲವು ಪ್ರಜಾತಿಯ ಪಕ್ಷಿಗಳು ಕಾಣಸಿಗುತ್ತಿವೆ.

ರಾಯಚೂರು ಜಿಲ್ಲೆ
ಕ್ಯಾಸ ಲೋಮ ಕ್ಯಾಸಲ್, ಟೊರಾಂಟೋ

ಟೊರಾಂಟೋ ನಗರದ ಅತಿ ಆಕರ್ಷಣೆಯ ತಾಣಗಳಲ್ಲಿ ಸೇರ್ಪಡೆಯಾಗಿದೆ. ಎಡ್ವರ್ಡಿಯನ್ ಕಾಲದ ಒಂದು ಸುಂದರ ಶೈಲಿಯ ಈ ಭವ್ಯ ಕ್ಯಾಸಲ್, ಬಹಳ ದುಬಾರಿ ವೆಚ್ಛದ ಅರಮನೆಯಾಗಿ ಪರಿಣಮಿಸಿತು. ಈ ಕ್ಯಾಸಲ್ ನಿರ್ಮಿಸಲು ಆಗಿನ ಕಾಲದ ಬಹಳ ಶ್ರೀಮಂತ ಉದ್ಯಮಿ, ಹೆನ್ರಿ ಪೆಲ್ಲಟ್ ಆಶಿಸಿ ಅದನ್ನು ಅರ್ರ್ಧದಷ್ಟು ಕಟ್ಟಿ ತನ್ನ ಪ್ರೀತಿಯ ಮಡದಿಯ ಜೊತೆ ವಾಸ್ತವ್ಯಹೂಡಿದರೂ, ಅದು ರ್ಪೂರ್ಣಗೊಳಿಸುವ ಮೊದಲೇ ದಿವಾಳಿಯಾಗಿ ಅದರ ಸಹವಾಸವನ್ನು ಕೈಬಿಡಬೇಕಾಯಿತು.
ವಾಸ್ತುಶಿಲ್ಪ
ಸಿ. ಎನ್. ಟವರ್, ಟೊರಾಂಟೋ

ಸಿ.ಎನ್.ಟವರ್,  ಆಧುನಿಕ ವಿಶ್ವದ ಸೋಜಿಗಗಳಲ್ಲೊಂದು' ಎಂದು ವರ್ಣಿಸಲ್ಪಟ್ಟಿರುವ ಈ ಅದ್ಭುತ ಗಗನಚುಂಬೀ ಗೋಪುರ, ವಿಶ್ವದ ಅತಿ ಎತ್ತರದ ಕಟ್ಟಡ ಕೆನಡಾರಾಜ್ಯದ ಟೊರಾಂಟೋ ನಗರದಲ್ಲಿದೆ. ಟೊರಾಂಟೋ ನಗರದ ನಾಗರೀಕರಿಗೆ ದಿನರಾತ್ರಿ ಈ ಗೋಪುರದ ಬಗ್ಗೆ ಕಾಳಜಿಯಿದೆ. ೧,೧೩೬ ಅಡಿ ಎತ್ತರ ಸಾಗಿ ಅಲ್ಲಿನ ರೆಸ್ಟಾರೆಂಟ್ ನಲ್ಲಿ ಪೇಯಗಳನ್ನೂ, ತಿಂಡಿ-ತಿನಸುಗಳನ್ನೂ ಮೆಲ್ಲುವುದು ಹದಿಹರೆಯದ ಯುವ ಜನರಿಂದ ಹಿಡಿದು ಎಲ್ಲಾ ವಯೋಮಿತಿಯ ಜನರಿಗೂ ಬಲು ಮುದ ಕೊಡುವ ಸಂಗತಿ.

ಸಿ.ಎನ್ ಟವರ್ ನಿರ್ಮಾಣ ಕಾರ್ಯ
'ಸಿ.ಎನ್.ಟವರ್' ನಿರ್ಮಾಣ ಕಾರ್ಯ, ೧೯೭೩ ರ ಫೆಬ್ರವರಿ, ೬ ರಂದು ಆರಂಭವಾಯಿತು. ಟವರ್ ನ ಅಡಿಪಾಯವನ್ನು ಹಾಕುವುದಕ್ಕೆ ಬಹಳ ಕೆಳಮಟ್ಟದವರೆಗೆ ಅಗಿಯಲಾಯಿತು. ತಳಪಾಯದ ಕೆಲಸ ಮುಗಿಯುವ ಹೊತ್ತಿಗೆ ೫೬,೦೦೦ ಟನ್, (೬೧,೭೨೯ ಶಾರ್ಟ್ ಟನ್ಸ್; ೫೫,೧೧೬ ಲಾಂಗ್ ಟನ್ಸ್)ಭೂಮಿ ಮತ್ತು ಮಣ್ಣನ್ನು ಹೊರತೆಗೆಯಲಾಯಿತು. ೧೫ ಮೀಟರ್, (೪೯.೨ ಅಡಿ)ಮಧ್ಯದಲ್ಲಿ ಮತ್ತು ಪಾಯದಲ್ಲಿ ೭,೦೦೦ ಕ್ಯು.ಮೀ. (೯,೧೫೬ ಕ್ಯೂಬಿಕ್ ಅಡಿ) ಕಾಂಕ್ರೀಟ್ ೪೫೦ ಟನ್ (೪೯೬ ಶಾರ್ಟ್ ಟನ್ಸ್; ೪೪೩ ಲಾಂಗ್ ಟನ್ಸ್) 'ರೆಬರ್' (short for reinforcing bar) ಮತ್ತು ೩೬ ಟನ್ (೪೦ ಶಾರ್ಟ್ ಟನ್ಸ್; ೩೫ ಉದ್ದ ಟನ್ಸ್) 'ಸ್ಟೀಲ್ ಕೇಬಲ್' ಕಟ್ಟಲಾಯಿತು. ೬.೭ ಮೀ. ದಪ್ಪ, (೨೨.೦ ಅಡಿ). ಈಭಾಗವನ್ನು ಶೀಘ್ರವಾಗಿ ೪ ತಿಂಗಳಿನಲ್ಲಿ ಕಟ್ಟಿ ಮುಗಿಸಿದರು.

ಉಲ್ಲೇಖಗಳು

ಟೊರಾಂಟೋನಗರದ ಪ್ರೇಕ್ಷಣೀಯ ಸ್ಥಳಗಳು
ವಾಸ್ತುಶಿಲ್ಪ
ರಾಯಲ್ ಆಂಟೇರಿಯೊ ಮ್ಯೂಸಿಯೆಮ್, ಟೊರಾಂಟೋ

ಕೆನಡಾ ದೇಶದ ಪ್ರತಿಷ್ಠೆಯ ಸಂಕೇತವಾದ ರಾಯಲ್ ಆಂಟೇರಿಯೊ ಮ್ಯೂಸಿಯೆಮ್, ದೇಶದ ಅತಿದೊಡ್ಡ 'ವಿಶ್ವ ಸಾಂಸ್ಕೃತಿ' ಮತ್ತು 'ಪ್ರಾಕೃತಿಕ ವನಸಂಪತ್ತ'ನ್ನು ಸ್ಪಷ್ಟವಾಗಿ ಪ್ರತಿಬಿಂಬಿಸುವ ಮಾಧ್ಯಮವಾಗಿ ಹೊರಹೊಮ್ಮಿದೆ.ಇಲ್ಲಿನ ವಿಶೇಷತೆಗಳಲ್ಲೊಂದಾದ ಡೈನಾಸೋರ್ಗ್ಯಾಲರಿ ವಿಶ್ವದ ಆಸಕ್ತರನ್ನು ಸೆಳೆಯುತ್ತಿದೆ. ಕೆನಡಾದ ಆದಿ ನಿವಾಸಿಗಳು, ಪುರಾತನ ಇಜಿಪ್ಟ್ ಜನ, ಜನಬಳಕೆಯ ಉಪಕರಣಗಳು, ಮುತ್ತು, ರತ್ನ ಹವಳ, ಖನಿಜಗಳು, ಪ್ರಾಣಿ-ಸಸ್ಯಗಳ ಅಗಣಿತ ವಿವಿಧತೆಗಳು ದಾಖಲಿಸಲು ಯೋಗ್ಯವಾಗಿದ್ದು, ಅಧ್ಯಯನಕ್ಕೆ ಎಡೆಮಾಡಿಕೊಟ್ಟಿವೆ.
ಆರು ದಶಲಕ್ಷಕ್ಕೂ ಹೆಚ್ಚಿನ ವಸ್ತುಗಳನ್ನು ಮತ್ತು ನಲವತ್ತು ಚಿತ್ರಶಾಲೆಗಳನ್ನು ಹೊಂದಿರುವ ವಿಶ್ವದ ಸಂಸ್ಕೃತಿಯ ಮತ್ತು ನೈಸರ್ಗಿಕ ಇತಿಹಾಸದ ವಸ್ತುಸಂಗ್ರಹಾಲಯ. ಇದರ ವಿವಿಧ ಸಂಗ್ರಹಣೆಗಳು ಅಂತಾರಾಷ್ಟ್ರೀಯ ಖ್ಯಾತಿಯನ್ನು ಹೊಂದಿದೆ.    ಇಲ್ಲಿನ ಕೆಲವು ವಸ್ತುಗಳು ಡೈನೋಸಾರ್ಗಳು ಮತ್ತು ಖನಿಜಗಳು. ಕೆಲವು ಗಮನಾರ್ಹ ಉಲ್ಕೆಗಳ ಸಂಗ್ರಹಣೆಗಳನ್ನು ಕೂಡ ಹೊಂದಿದೆ. ಹತ್ತಿರದ ಪೂರ್ವದ ಮತ್ತು ಆಫ್ರಿಕಾದ ಕಲೆ, ಪೂರ್ವ ಏಷ್ಯಾ, ಯುರೋಪಿನ ಇತಿಹಾಸವನ್ನು ಮತ್ತು ಕೆನಡದ ಇತಿಹಾಸದ ಕಲೆಗಳನ್ನು ಹೊಂದಿದೆ.
ವಸ್ತು ಸಂಗ್ರಹಾಲಯಗಳು
ಟೊರಾಂಟೋ ಝೂ

ಕೆನಡಾ ದೇಶದ ಅತಿ ಪ್ರಮುಖ ಪ್ರಾಣಿ ಸಂಗ್ರಹಾಲಯಗಳಲ್ಲಿ ಟೊರಾಂಟೋ ಝೂ ಅತಿ ಮುಖ್ಯವಾದುದು. ಈ ಸಂಗ್ರಹಾಲಯದಲ್ಲಿ ಸುಮಾರು ೫ ಸಾವಿರ ಪ್ರಾಣಿಗಳ ಯೋಗಕ್ಷೇಮವನ್ನು ವಿಚಾರಿಸಿಕೊಳ್ಳಲಾಗುತ್ತಿದೆ. ಅವುಗಳು ೪೬೦ ಪ್ರಭೇದಗಳಿಗೆ ಸೇರಿವೆ. ಅವುಗಳ ಮಾಹುತರು ತಮ್ಮ ತಮ್ಮ ಕೈಕೆಳಗೆ ಮೇಲ್ವಿಚಾರಣೆಯಾಗುತ್ತಿರುವ ಪ್ರಾಣಿಗಳ ಬಗ್ಗೆ ಮಾಹಿತಿಗಳನ್ನು ಝೂ ವಲಯದಲ್ಲಿ ನಿಗದಿತ ಸಮಯದಲ್ಲಿ ತಿಳಿಸುತ್ತಾರೆ. ಗೋರಿಲ್ಲಾಗಳು ವಾಸಿಸುವ 'ರೇನ್ ಫಾರೆಸ್ಟ್', 'ಆಫ್ರಿಕನ್ ಸವನ್ನಾ', 'ಆಷ್ಟ್ರೇಲಿಯಾದ ದ ಗ್ರೇಟ್ ಬ್ಯಾರಿಯರ್ ರೀಫ್' ೧೦ ಎಕರೆ ಪ್ರದೇಶದ 'ಟುಂಡ್ರಾ ಟ್ರೆಕ್', ಗಳನ್ನು ಕಾಣಬಹುದು. ಇಲ್ಲೇ 'ಪೋಲಾರ್ ಬೇರ್', ಆರ್ಕ್ಟಿಕ್ ವುಲ್ವ್ಸ್, ಸಿಗುತ್ತವೆ. 'ಕಿಡ್ಸ್ ಡಿಸ್ಕವರಿ ಝೋನ್', ಹಾಗೂ 'ಸ್ಪ್ಲಶ್ ಐಲೆಂಡ್ ಕಿಡ್ಸ್ ಝೂ' ಇದೆ. ಇಲ್ಲಿ ದಿನ ನಿತ್ಯವೂ ಪ್ರಾಣಿಗಳ ಪ್ರದರ್ಶವಿದೆ.

ಉಲ್ಲೇಖಗಳು
 
ಕೆನಡ ದೇಶ
ದೊಡ್ಡಮಧುರೆ

ಎಡೆಯೂರಿನಿಂದ ಸುಮಾರು ೪ ಕಿ,ಮೀ. ಅಂತರದಲ್ಲಿ ದೊಡ್ಡಮಧುರೆ ಗ್ರಾಮದಲ್ಲಿ ಚೋಳ ನಿರ್ಮಾಣದ ಶ್ರೀ ಚನ್ನಕೇಶವ ಸ್ವಾಮಿ ದೇವಾಲಯ ಹಾಗೂ ಅಟ್ಟಿಲಕ್ಕಮ್ಮ  ಜಲಧಿಗೆರೆಯಮ್ಮನವರುಗಳ ದೇವಾಲಯಗಳಿವೆ.
ಚುಟುಕು
ಜಿಂ ಅನ್ಕನ್ ದೇಕ

Jim Ankan Deka (; ಜೂನ್ 1, 1980 ಜನನ) ಒಂದು ಅಸ್ಸಾಮಿ ಸಂಗೀತಗಾರ, ಸಾಕ್ಷ್ಯಚಿತ್ರ ತಯಾರಕ ಛಾಯಾಗ್ರಾಹಕ ಮತ್ತು ಬೆಂಗಳೂರು ಮೂಲದ ಸಂಸ್ಥೆಯು ಮತ್ತು ಸಂಗೀತ ಶಾಲೆ ಪೂರ್ವ ಫೇರ್ ಸಂಗೀತ ಫೌಂಡೇಶನ್ ನಿರ್ದೇಶಕರಾಗಿದ್ದಾರೆ. ಅವರು ಸಂಗೀತ ಸಂಸ್ಥೆ ಮತ್ತು ಬೆಂಗಳೂರು ಭಾರತದ ನಿರ್ಮಾಣ ತೆರೆಯಲು ಮೊದಲ ಅಸ್ಸಾಮಿ ಆಗಿದೆ.

ಆರಂಭಿಕ ಜೀವನ ಮತ್ತು ಶಿಕ್ಷಣ
Deka ಅಸ್ಸಾಮಿ ಬರಹಗಾರ Prof Bhabananda Deka ಮತ್ತು ಬರಹಗಾರ ನಳಿನಿ Prava Deka ಗೆ, ಜೂನ್ 1980 1 ರಂದು ಗೌಹಾತಿ, ಅಸ್ಸಾಂ ಜನಿಸಿದರು. ಅವರು ಮೂರು ಮಕ್ಕಳ ಮೂರನೇ. 1996 ರಲ್ಲಿ Don Bosco, ಗೌಹಾತಿ ತನ್ನ ಪ್ರೌಢಶಾಲಾ ಪೂರ್ಣಗೊಂಡಿತು. ನಂತರ ಪ್ರವಾಸೋದ್ಯಮ ಮ್ಯಾನೇಜ್ಮೆಂಟ್ ಅಧ್ಯಯನ.

Deka ಮೂರು ವಯಸ್ಸಿನಲ್ಲೇ ಗಿಟಾರ್ ನುಡಿಸಲು ಆರಂಭಿಸಿದ್ದರು. ತನ್ನ ಆರಂಭಿಕ ತರಬೇತಿ Borgeet ಮತ್ತು Khol ರಲ್ಲಿ. ಅವನು ಗಿಟಾರ್ ಸಂಗೀತ Visharad ಪೂರ್ಣಗೊಳಿಸಿದ ನಂತರ Trinity Guildhall ಪಶ್ಚಿಮ ಶಾಸ್ತ್ರೀಯ ಪಿಯಾನೋ ಅಧ್ಯಯನ.

ಗೌರವಗಳು

ಅವರು ಪ್ರಸ್ತುತ ಅಂತಾರಾಷ್ಟ್ರೀಯ ಪ್ರೆಸ್ ಅಸೋಸಿಯೇಷನ್ ಸದಸ್ಯ.

Deka ಪ್ರಮುಖ ಸಂಗೀತ ಸ್ಪರ್ಧೆಗಳಲ್ಲಿ ಮತ್ತು ಭಾರತ ಘಟನೆಗಳ ಕೆಲವು ಅತಿಥಿ ಮತ್ತು ತೀರ್ಪುಗಾರಳಾಗಿ ಆಮಂತ್ರಿಸಲಾಗಿದೆ. Deka ತೀರ್ಪುಗಾರಳಾಗಿ ಆಹ್ವಾನ ಅಲ್ಲಿ ಗಮನಾರ್ಹ ಘಟನೆಗಳು ಕೆಲವು ಟೆಕ್ನಾಲಜಿ Kammavari ಸಂಘ ಸಂಸ್ಥೆ (KSIT) ವಾರ್ಷಿಕ ಕ್ರಿಯೆಯನ್ನು Ananya '10, ಪಾಶ್ಚಾತ್ಯ ವೋಕಲ್ ಗುಂಪು ಮತ್ತು Channabasaveshwara 12 ನೇ ಇಂಟರ್ ಕಾಲೇಜಿಯೇಟ್ ಯೂತ್ ಫೆಸ್ಟ್ ಪಶ್ಚಿಮ ವೋಕಲ್ ಸೊಲೊ ಸ್ಪರ್ಧೆಗಳಲ್ಲಿ ಪಾಶ್ಚಾತ್ಯ ಎಲೆಕ್ಟ್ರಿಕ್ ಸ್ಪರ್ಧೆಯಲ್ಲಿ ಎಂದು ತಂತ್ರಜ್ಞಾನ (ಸಿಟ್) ಸಂಸ್ಥೆಯ ತಂತ್ರಜ್ಞಾನ ಖರಗ್ಪುರ್ ಸಂಸ್ಥೆ (ಐಐಟಿ) [22] ಲೇಕ್ ಸೈಡ್ ಡ್ರೀಮ್ಸ್ ಮತ್ತು ಸ್ಪ್ರಿಂಗ್ ಫೆಸ್ಟ್ 2012 ರ ಸರ್ಗಮ್ ಸ್ಪರ್ಧೆಗಳಲ್ಲಿ ತಂತ್ರಜ್ಞಾನ ಗೌಹಾತಿ ಸಂಸ್ಥೆ (ನಲ್ಲಿ Alcheringa (ಉತ್ಸವ) ನಲ್ಲಿ, ರಾಗ ಹೈ ಮತ್ತು ರಾಪ್ಸೋಡಿ ಭಾರತೀಯ ಸಂಗೀತ ಸ್ಪರ್ಧೆಗಳಲ್ಲಿ ಐಐಟಿ) ಮತ್ತು ರಾಕ್ ಹ್ಯಾಮರ್, ಬೆಂಗಳೂರು ಭಾರತೀಯ ರಾಷ್ಟ್ರೀಯ ಹಳ್ಳಿಗಾಡು ಮೋಟಾರು ಸ್ಫರ್ಧೆ ಚಾಂಪಿಯನ್ಷಿಪ್ (INAC) ಆಯೋಜಿಸಿದ ಒಂದು ರಾಕ್ ಸಂಗೀತ ಸ್ಪರ್ಧೆ.

ಸಂಗೀತ ವೃತ್ತಿ

1998 ರಿಂದ, Deka ರಚನೆಯನ್ನು ಮತ್ತು ಆಲ್ಬಮ್, TV ಸರಣಿ, ಸಾಕ್ಷ್ಯಚಿತ್ರ, ಕಿರುಚಿತ್ರಗಳು ಮತ್ತು ಜಾಹೀರಾತು ಜಿಂಗಲ್ಸ್ ಸಂಗೀತ ವ್ಯವಸ್ಥೆ ಮಾಡಲಾಗಿದೆ. 2012 ರವರೆಗೂ ಅವರು ಇಂಗ್ಲೀಷ್, ಹಿಂದಿ, ಅಸ್ಸಾಮಿ, Mizo ಮತ್ತು Goalporia ಸೇರಿದಂತೆ ವಿವಿಧ ಭಾಷೆಗಳಲ್ಲಿ ಆರು ಆಲ್ಬಂಗಳು ಸಂಗೀತ ಸಂಯೋಜನೆಗಳನ್ನು. ಪ್ರಸ್ತುತ ಅವನು Veenar, ಒಂದು ಜಾಜ್ ಫ್ಯೂಷನ್ ಬ್ಯಾಂಡ್, ಮತ್ತು ಪೂರ್ವ ಫೇರ್, ಬೆಂಗಳೂರು ಅಕೌಸ್ಟಿಕ್ ರಾಕ್ ಬ್ಯಾಂಡ್. ಸದಸ್ಯ

ಉಲ್ಲೇಖಗಳು
ಜೀವಭೌತಶಾಸ್ತ್ರ

ಜೀವಭೌತಶಾಸ್ತ್ರವು ಜೈವಿಕ ವ್ಯವಸ್ಥೆಗಳ ಅಧ್ಯಯನಕ್ಕೆ ಭೌತವಿಜ್ಞಾನದ ವಿಧಾನ ಹಾಗೂ ಸಿದ್ಧಾಂತಗಳನ್ನು ಬಳಸುವ ಒಂದು ಅಂತರ್ ಶಾಸ್ತ್ರೀಯ ವಿಭಾಗವಾಗಿದೆ. ಜೀವಭೌತಶಾಸ್ತ್ರವು ಅಣ್ವಿಕ ಪ್ರಮಾಣದಿಂದ ಎಲ್ಲಾ ಜೀವಿಗಳ ಹಾಗೂ ಪರಿಸರ ವ್ಯವಸ್ಠೆಯ ಮಟ್ಟದವರೆಗೆ  ವ್ಯಾಪಿಸಿದೆ.ಜೀವಭೌತಶಾಸ್ತ್ರದ ಸಂಶೋಧನೆಗಳು ಜೀವರಸಾಯನ ಶಾಸ್ತ್ರ,ಜೀವಶಿಲ್ಪಶಾಸ್ತ್ರ,ನ್ಯಾನೋತಂತ್ರಜ್ಞಾನ,ಕೃಷಿಭೌತಶಾಸ್ತ್ರ(Agro physics) ಮುಂತಾದ ಇತರ ವಿಭಾಗಗಳೊಂದಿಗೆ ಹರಡಿಕೊಂಡಿದೆ.
ಸಾಮಾನ್ಯವಾಗಿ, ಜೀವಭೌತಶಾಸ್ತ್ರ ತನ್ನದೇ ಆದ ವಿಶ್ವವಿದ್ಯಾಲಯ ಮಟ್ಟದ ಇಲಾಖೆಗಳನ್ನು ಹೊಂದಿಲ್ಲದಿರಬಹುದು, ಆದರೆ ಅಣು ಜೀವಶಾಸ್ತ್ರ, ಜೀವರಸಾಯನಶಾಸ್ತ್ರ, ರಸಾಯನಶಾಸ್ತ್ರ, ಕಂಪ್ಯೂಟರ್ ವಿಜ್ಞಾನ, ಗಣಿತ, ವೈದ್ಯಕೀಯ, ಔಷಧ, ಶರೀರ, ಭೌತಶಾಸ್ತ್ರ, ಮತ್ತು ನರವಿಜ್ಞಾನ ಕ್ಷೇತ್ರಗಳಲ್ಲಿ ವಿಭಾಗಗಳ ಇರುವ ಗುಂಪುಗಳಲ್ಲಿ ತನ್ನ ಉಪಸ್ಥಿತಿ ಹೊಂದಿದೆ. ಈ ಕೆಳಗಿನ ಪಟ್ಟಯು ಈ ರೀತಿಯ ಇತರವಿಭಾಗಗಳೊಂದಿಗಿನ ಸಂಬಂಧವನ್ನು ಸೂಚಿಸುತ್ತದೆ.
 ಜೀವಶಾಸ್ತ್ರ ಮತ್ತು ಅಣುಜೀವಶಾಸ್ತ್ರ - ಜೀವಶಾಸ್ತ್ರ ವಿಭಾಗದಲ್ಲಿ ಜೀವಭೌತಶಾಸ್ತ್ರದ  ಪ್ರಯತ್ನಗಳ ಎಲ್ಲಾ ಪ್ರಕಾರಗಳು ಯಾವುದಾದರೂ ಒಂದು ವಿಧದಲ್ಲಿ ಸೇರಿಕೊಂಡಿದೆ.ಉದಾಹರಣೆಗೆ. ಜೀನ್ ನಿಯಂತ್ರಣ, ಏಕ ಪ್ರೋಟೀನ್ ಕ್ರಿಯಾಶೀಲತೆ ,ಬೈಯೊಎನೆರ್ಜೆಟಿಕ್ಸ್, , ಜೀವ ತಾಂತ್ರಿಕ: ಇತ್ಯಾದಿಗಳು.
 ಜೀವರಚನಾಶಾಸ್ತ್ರ (Structural Biology) -  ಪ್ರೋಟೀನ್‍ನ ಆಂಗ್‍ಸ್ಟಾರ್ಮ್ ಪೃಥಕ್ಕರಣ (Resolution)ರಚನೆಗಳು, ನ್ಯೂಕ್ಲಿಕ್ ಆಮ್ಲ, ಮೇದಸ್ಸು, ಕಾರ್ಬೋಹೈಡ್ರೇಟಗಳ ಸಂಕೀರ್ಣಗಳಲ್ಲಿ.
 ಜೀವರಾಸಾಯನಿಕ ಮತ್ತು ರಸಾಯನಶಾಸ್ತ್ರ - ಜೀವಪರಮಾಣುವಿನ  ರಚನೆ, , ನ್ಯೂಕ್ಲಿಯಿಕ್ ಆಮ್ಲ ರಚನೆ, ರಚನೆ ಹಾಗೂ ಚಟುವಟಿಕೆ ಸಂಬಂಧಗಳ ಅಧ್ಯಯನದಲ್ಲಿ.
 ಕಂಪ್ಯೂಟರ್ ವಿಜ್ಞಾನ - ನ್ಯೂರಲ್ ನೆಟ್ವರ್ಕ್ ,ಜೀವಪರಮಾಣು (biomolecular) ಮತ್ತು ಔಷಧ ಡೇಟಾಬೇಸ್ ಗಳಲ್ಲಿ.
ಕಾಂಪ್ಯುಟೇಶನಲ್ ರಸಾಯನಶಾಸ್ತ್ರ - ಪರಮಾಣುಗಳ ಕ್ರಿಯಾತ್ಮಕ  ಛದ್ಮನ (ಸಿಮ್ಯುಲೇಶನ್), ಆಣ್ವಿಕ ಡಾಕಿಂಗ್, ಕ್ವಾಂಟಂ ರಾಸಾಯನಿಕ
 ಜೀವಮಾಹಿತಿಶಾಸ್ತ್ರ(ಬಯೋಇನ್ಫರ್ಮ್ಯಾಟಿಕ್ಸ್{) - ಸೀಕ್ವೆನ್ಸ್ ಅಲೈನ್ಮೆಂಟ್,ರಚನಾತ್ಮಕ ಜೋಡಣೆ,ಪ್ರೋಟೀನ್ ರಚನಾ ಭವಿಷ್ಯ
 ಗಣಿತ - ಗ್ರಾಫ್ / ಜಾಲಬಂಧ ಸಿದ್ಧಾಂತ, ಜನಸಂಖ್ಯೆಯ ಮಾಡೆಲಿಂಗ್, ಬದಲಾವಣೆಯ ವ್ಯವಸ್ಥೆಗಳನ್ನು, ,ಪಿಲೋಜೆನೆಟಿಕ್ಸ್
 ಔಷಧ ಮತ್ತು ನರವಿಜ್ಞಾನ - ನರವ್ಯೂಹಗಳ ಪ್ರಾಯೋಗಿಕ (ಮೆದುಳಿನ ಸ್ಲೈಸಿಂಗ್) ಹಾಗೂ ಸೈದ್ಧಾಂತಿಕವಾಗಿ (ಕಂಪ್ಯೂಟರ್ ಮಾದರಿಗಳು)ನಿಭಾವಣೆ, ಪೊರೆಯ permitivity, ಜೀನ್ ಚಿಕಿತ್ಸೆ, ಗೆಡ್ಡೆಗಳ ತಿಳುವಳಿಕೆ.
 ಔಷಧ ಮತ್ತು ಶರೀರ - ಚಾನೆಲ್ ಜೀವಶಾಸ್ತ್ರ, ಪರಮಾಣುಜೀವಶಾಸ್ತ್ರ ಹೊಂದಾಣಿಕೆ, ಸೆಲ್ಯುಲರ್ ಪೊರೆಗಳು,
 ಭೌತಶಾಸ್ತ್ರ - 
 ಬೆಳೆ ವಿಜ್ಞಾನ ಮತ್ತು ಕೃಷಿ
ಅನೇಕ ಜೀವಭೌತಶಾಸ್ತ್ರೀಯ  ತಂತ್ರಗಳು  ಈ ಕ್ಷೇತ್ರಕ್ಕೆ ವಿಶಿಷ್ಟವಾಗಿವೆ. ಅನೇಕ ಜೀವಭೌತಶಾಸ್ತ್ರ ಸಂಶೋಧನಾ ಪ್ರಯತ್ನಗಳು ತರಬೇತಿ ಹೊಂದಿದ  ಸಾಂಪ್ರದಾಯಿಕ ಭೌತ, ರಸಾಯನ, ಮತ್ತು  ಜೀವಶಾಸ್ತ್ರ ವಿಜ್ಞಾನಿಗಳಿಂದ ಪ್ರಾರಂಭಿಸಲ್ಪಟ್ಟಿವೆ.

ಬಾಹ್ಯ ಕೊಂಡಿಗಳು‌‌
 Biophysical Society
 Journal of Physiology: 2012 virtual issue Biophysics and Beyond

ವಿಜ್ಞಾನ
ಜೀವಭೌತಶಾಸ್ತ್ರ
ಶ್ರೀ ಕ್ಷೇತ್ರ ಎಲ್ಲೂರು

ಉಡುಪಿಯ  ರಾಷ್ಟೀಯ ಹೆದ್ದಾರಿ ೧೭- ಉಚ್ಚಿಲದಿಂದ ಪೂರ್ವಕ್ಕೆ ತಿರುವಿ ,ಹಚ್ಚ ಹಸಿರಾಗಿ, ಬಾಗಿ ತಲೆಸವರುವಂತಹ  ಗಿಡ ಬಳ್ಳಿಗಳಿಂದ ಕೂಡಿದ ,ಸ್ವಲ್ಪ ಇಕ್ಕಟ್ಟಾದ ಡಾಮರುರಸ್ತೆಯನ್ನು ನಾಲ್ಕು ಕಿಲೋ ಮೀಟರ್ನಷ್ಟು ದೂರ ಕ್ರಮಿಸಿದರೆ  ಸಿಗುವ ಪುಟ್ಟ ಊರೇ  ನಗು ಮೊಗವ ,ವಿಶಾಲ ಹೃದಯಿಗಳ ಊರು  ” ಎಲ್ಲೂರು “

ಕಾಶಿನಾಥ, ಜಗದೊಡೆಯನ ದಿವ್ಯ ಸನ್ನಿಧಿ ಇರುವ ಎಲ್ಲೂರನ್ನು    ”ವಿಶ್ವೇಶ್ವರ ಕ್ಷೇತ್ರ ” ಅಂದರೂ ತಪ್ಪೆನಿಲ್ಲಾ .ಈ ಜಗದದೊಡೆಯನು ಎಲ್ಲೂರರಿಗೆ “ಉಂಡಾಯಿ ಉಲ್ಲಾಯೇ ” ಅಂದರೆ “ಸ್ವಯಂ ಉದ್ಭವಿಸಿದ ಒಡೆಯ ” ,ಪ್ರತೀ ಸೋಮವಾರ ಹಾಗೂ  ವಿಶೇಷ ದಿನಗಳಲ್ಲಿ  ಊರ ಪರವೂರ ಭಕ್ತರಿಂದ ತುಂಬಿ ತುಳುಕುವ ಈ ಪುಣ್ಯ ಸ್ಥಳವು ನಿರ್ಮಾಣಗೊಂಡಿದ್ದು  ಸಾವಿರಾರು ವರ್ಷಗಳ ಹಿಂದೆ .

ಪ್ರಾಂತ್ಯರಸುಗಳಾದ ಕುತ್ಯಾರುಅರಸುಗಳಿಂದ ಪೂಜಿಸಲ್ಪಡುತ್ತಿದ್ದ ಒಟ್ಟು ಒಂಬತ್ತು ಮಾಗಣೆಗಳ   (ಕುತ್ಯಾರು ,ನಂದಿಕೂರು ,  ಅಡ್ವೆ,ಉಳ್ಳೂರು ,ಕೊಳಚೂರು ,ಕುಂಜೂರು,ಕಳತ್ತೂರು , ಪಾದೂರು ,ಬೆಳಪು ,) ಎಲ್ಲೂರೊಡೆಯ ಮೂಲತಃ ಒಲಿದದ್ದು ಪರಿಶಿಷ್ಟ ಗುಂಪಿಗೆ ಸೇರಿದ ಮಹಿಳೆಗೆ ,(ಇತಿಹಾಸ ಕುರಿತ ಪುಸ್ತಕ ದೇವಳದಲ್ಲಿ ಲಭ್ಯ )

ಕಳೆದೆರೆಡು ವರುಷದ ಹಿಂದೆ ಸಕಲ ಭಗವದ್ಭಕ್ತರಿಂದ ಜಿರ್ಣೋದ್ದಾರವಾದ ದೇವಳದ ಒಟ್ಟು ರಚನೆಯು  ಭಾರತದಾದ್ಯಂತ ಇತಿಹಾಸ ಪ್ರಸಿದ್ದ ಪಡೆದ ಪುರಾತನ ದೇವಳಗಳನ್ನು ಹೋಲುವ ರೀತಿಯಂತದ್ದು,ಮನಮೋಹಕಸೌಂದರ್ಯವನ್ನು ಒಳಗೊಂಡ ಬೇಲೂರ ಹಳೆಬೀಡುವಿನ ತದ್ರೂಪಿಯಂತೆ ಕಾಣಬರುವ ಗುಡಿ ಗೋಪುರಗಳು  , ದೇವಳದ ಗರ್ಭಗುಡಿಯ ಸುತ್ತ ಕ್ಷೇತ್ರದ ನೋಟವ ಬೆರಗಾಗಿಸುವಂತಹ  ಶಿಲೆ ಹಾಗೂ ಮರದ ಮೇಲೆ ಅದ್ಭುತವಾಗಿ  ಕೆತ್ತಿದ ಕ್ಷೇತ್ರದ ಇತಿಹಾಸ ಸಾರುವ ಅಳಿಯದ ಚಿತ್ತಾರಗಳು ,ಪ್ರಾಂಗಣವನ್ನೊಮ್ಮೆ ಸುತ್ತಿ ಬಂದರೆ  ಭಕ್ತರಲ್ಲಿ ಅಮೋಘವಾದ ಚೈತನ್ಯವನ್ನು ,ಲವಲವಿಕೆಯನ್ನು ,ಭಕ್ತಿಯನ್ನು ಇಮ್ಮಡಿಗೊಳಿಸುವಂತಹ ಕ್ಷೇತ್ರವಿದು . .ಇದಿಷ್ಟೂ ನನ್ನ ಮನದಲ್ಲಿದ್ದ ದೇವಳದ ಸೌಂದರ್ಯದ ಮೇಲ್ನೋಟಗಳು .
ಸಾಧ್ಯವಿದ್ದರೆ ಪ್ರತಿಯೊಬ್ಬನು ಪುಣ್ಯಕ್ಷೇತ್ರವನ್ನು ಈ ದೇವಳನ್ನು ಕಣ್ಣಾರೆ ಕಂಡು ಆನಂದಿಸಿ .ಎಲ್ಲೂರು ಒಡೆಯನ ಉದ್ಭವ ಲಿಂಗವನು ಕಣ್ಣಲಿ ಕಣ್ಣಿಟ್ಟುನೋಡುವ ಪುಣ್ಯವನು ನಿಮ್ಮದಾಗಿಸಿಕೊಳ್ಳಿ

ಈ ಒಡೆಯನ ಪುಣ್ಯ ಸ್ಥಳದಲ್ಲಿ ಅಂಗಡಿಯಿಂದ ಮಾರಲ್ಪಡುವ ಸೀಯಾಳವನ್ನು ಯಾವೂದೇ ವ್ಯಕ್ತಿ ಕುಡಿಯುವಂತಿಲ್ಲ ,ಏನಿದ್ದರೂ ಶಿವನ ಅಭಿಷೇಕಕ್ಕಾಗಿಯೇ ಮೀಸಲು ,ಇದೇ ಇಲ್ಲಿಯ ಜನರಿಂದ ಭಕ್ತಿಯನ್ನೂಳಗೊಂಡ ಆಚಾರ ಹಾಗೂ ಎಲ್ಲರೂ ಜೋಪಾನದಿಂದ ಕಾಪಾಡಿಕೊಂಡು ಬಂದಂತಹ  ವಿಶೇಷತೆ 
ಮಹತೋಭಾರ ಶ್ರೀ ವಿಶ್ವೇಶ್ವರ ದೇವಸ್ತಾನ
ಎಲ್ಲೂರು ಅಂಚೆ ,ಎಲ್ಲೂರು ಗ್ರಾಮ
ಉಡುಪಿ ತಾಲೂಕು ಮತ್ತು ಜಿಲ್ಲೆ
ದೂರವಾಣಿ :.0820 2550365

ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು